Ryöstäjät tekivät poliisista pellejä | Historianet.fi\nPankkirosvot katosivat kuin maan nieleminä\nNeljä aseistettua miestä ryntäsi pankkiin Berliinissä, otti 16 panttivankia ja piti ammuskellen kaikkia kauhun vallassa – kunnes pankkiin laskeutui yhtäkkiä kuolemanhiljaisuus.\n”Kädet ylös! Tämä on ryöstö!”\nBerliinin Zehlendorfin esikaupungissa sijainneen Commerzbankin konttorin asiakkaiden ja henkilökunnan tiistaiaamu sai järkyttävän käänteen 27. kesäkuuta vuonna 1995 kello 10.15, kun neljä konepistoolein aseistautunutta miestä ryntäsi sisälle pankkiin.\nHaalareihin ja kommandopipoihin pukeutuneet ryöstäjät pakottivat kaikki lattialle aseillaan uhaten, mutta eräs työntekijä pääsi sekasorron keskellä livahtamaan pankinjohtaja Armin Jenden toimistoon.\n”Tee hälytys, tee hälytys”, hän ehti henkäistä, ennen kuin ryöstäjät tunkeutuivat toimistoon. Jenden sydän alkoi hakata, mutta hän keskittyi kertaamaan mielessään pankin toimintaohjeita aseellisissa ryöstöissä:\n”Tee, niin kuin ryöstäjät käskevät, ja tilanne voi mennä ohi nopeastikin.”\nCommerzbankenin konttorissa Breisgauer Strassella tehtiin yksi Saksan puhutuimmista ryöstöistä.\nJenden johtamassa konttorissa käynnistynyt ryöstö ei kuitenkaan edennyt lopulta suinkaan tavanomaisen kaavan mukaan – ryöstäjien suurieleinen sisääntulo oli sen sijaan vain alkusoittoa Saksan rikoshistorian eriskummallisimmalle tapaukselle.\nRyöstäjät toimivat pankissa tehokkain ja täsmällisin ottein. Aluksi nelikko sitoi nopeasti kuudentoista lattialla maanneen panttivangin peukalot selän taakse yhteen nippusiteillä.\nAinoastaan Armin Jendeä ei sidottu. Pankinjohtaja oli jo alkanutkin aavistella, että kyseessä ei ollut tavanomainen ryöstö. Sen sijaan, että ryöstäjät olisivat kiireellä tyhjentäneet pankin pääkassan, he pakottivatkin hänet alas kellariin tallelokeroille.\nRyöstäjiä kiinnosti eniten pankin kellari. Betonin ja raskaiden ovien takana oli satoja tallelokeroita.\nRyöstäjät käskivät Jendeä luovuttamaan tallelokeroiden yleisavaimen. Pankinjohtajan oli selitettävä rauhallisesti, ettei sellaista avainta ollut – vain asiakkaat pystyivät avaamaan lokeronsa. Vastaus ei miellyttänyt ryöstäjiä.\n”Jos avain löytyykin, ammun sinut”, yksi näistä sähisi ja osoitti Jendeä aseellaan.\nJende puhui totta mutta oli kauhuissaan. Samassa ensimmäiset poliisiautot kaarsivat pankin eteen.\nJenden hälytyksen jälkeen paikalle oli lähetetty Saksan poliisin erikoisyksikkö Spezialeinsatzkommando eli SEK, joka oli erikoistunut aseellisiin ryöstöihin ja panttivankitilanteisiin.\nLuodinkestävin liivein ja kypärin varustautuneet poliisit alkoivat nyt rutinoitunein ottein eristää pankkia ympäröiviä katuja ja sulkea läheisiä liikkeitä.\nPoliisin erikoisyksikkö SEK saapui paikalle panssaroiduin ajoneuvoin ja konetuliasein varustautuneena.\nPian pankin ovi avautui ja yksi panttivangeista horjui ulos. Silminähden järkyttyneenä hän ojensi poliisi koneella kirjoitetun lapun, jolle oli listattu ryöstäjien vaatimukset: 17 miljoonaa Saksan markkaa (noin 1,2 miljoonaa euroa) sekä auto ja helikopteri pakoa varten.\nPoliisilla oli kuusi tuntia aikaa – sitten panttivangit tapettaisiin.\nRyöstäjät pysyivät vaiti\nRyöstäjät valitsivat Armin Jenden hoitamaan heidän puolestaan kommunikointia poliisin kanssa. Jende lukittiin käsiraudoilla tuoliin kirjoituspöydän ääreen ja hänen päähänsä pantiin kangaskassi, ja hänelle annettiin tehtäväksi soittaa poliisille kerran tunnissa ja muistuttaa näitä määräajan umpeutumisesta.\nPoliisin neuvottelija ärtyi kuullessaan Jenden äänen. SEK oli tottunut keskustelemaan panttivankitilanteissa aina suoraan kaappajien kanssa, jolloin he pystyivät arvioimaan tilanteen vakavuutta näiden puheista poimimiensa vihjeiden avulla.\nNormaalisti esimerkiksi kaappaajien äänensävyn perusteella voitiin nimittäin päätellä, olivatko he tosissaan ja oliko panttivankien henki oli aidosti uhattuna.\nRyöstäjät pakottivat pankinjohtajan hoitamaan viestinnän poliisin kanssa.\nPoliisi tiesi kuitenkin jo ryöstäjien kanssa puhumattakin, ettei näiden kanssa ei ollut leikkimistä. Saadakseen paremman käsityksen tilanteesta yksikkö päätti tunkeutua pankin yläpuolella olevaan huoneistoon. Tämä osoittautui kuitenkin vaaralliseksi siirroksi.\nHeti kun poliisit pääsivät huoneistoon, heidän alapuolellaan alkoi raivoisa ammuskelu. Ryöstäjät olivat kuulleet poliisien tulevan ja tulittivat nyt rajusti kattoon panttivankien painautuessa peloissaan lattiaa vasten.\nLuodit rikkoivat myös pankin valvontakamerat. SEK:n oli vetäydyttävä kiireellä huoneistosta pois.\nYllättävä käänne panttivankidraamaan\nAlhaalla pankissa ryöstäjät pitivät panttivankejaan kauhun vallassa. Kukaan ei saanut liikkua tai puhua, ja jos joku pyysi päästä WC:hen, hänet saatettiin takahuoneen keittokomeroon, jonka nurkassa hänen piti tehdä tarpeensa roskakoriin.\nVIDEO: Saksalaispoliisit kipinäsateessa\nIltapäivällä ryöstäjät pakottivat Jenden soittamaan poliisille vielä kerran, sillä määräaika oli päättymässä kello 17.\nJende selitti myös, että pankin edessä oleva matala rauta-aita piti poistaa, jotta ryöstäjien pakoauto voitaisiin tuoda aivan pankin eteen. Ryöstäjät vaativat lisäksi, että aidan leikkaajien tuli olla pukeutuneita pelkkiin alushousuihin, mutta tähän poliisi veti rajan.\nSen sijaan SEK lähetti työhön tavallisiin työvaatteisiin pukeutuneet poliisit, jotka leikkasivat aidat kulmahiomakoneilla kipinät sinkoillen.\nSEK:ssa ei tiedetty, että ryöstäjät eivät todellisuudessa tarvinneet pakoautoa sen enempää kuin helikopteriakaan. Koko panttivankidraama kaikkine vaatimuksineen oli vain hämäystä, jolla virkavalta pidettiin kiireisenä.\nSamalla ryöstäjät saivat toteuttaa varsinaisen suunnitelmansa poliisien katseilta piilossa. Pankin kellarissa lattia rikkoutui, ja sen alta maan uumenista nousi esiin kaksi hahmoa.\nRyöstäjät olivat kaivaneet kuukausikaupalla pankille johtavaa tunnelia, ja nyt tunnelista kaivautui ryöstäjien kaksi rikostoveria. Yhdessä miehet rikkoivat tallelokeroita, joista putoili vauraan kaupunginosan asukkaiden tallettamia koruja ja rahoja.\nRyöstäjät alkoivat kuljettaa tallelokeroiden arvotavaroita pankista pois tunnelin kautta. Poliisin vartioidessa katuja ryöstäjät kärräsivät koruja ja käteistä skeittilaudoilla aivan näiden jalkojen alla.\nUhkailulla herätettiin kauhua\nTyötä riitti, sillä tunneli oli 200 metriä pitkä, ja sen pisin osuus, joka kulki kunnan viemärissä, oli halkaisijaltaan vain 75 senttimetriä. Ryöstäjien oli aikaa pelatakseen kehitettävä poliiseille lisää päänvaivaa.\nKun kello lähestyi viittä, yksi ryöstäjistä uhkasi ampuvansa pian jotakuta panttivankia polveen, jos ryöstäjien vaatimuksia ei toteutettaisi. Ampuminen tapahtuisi ikkunan äärellä, jotta poliisi näkisi sen.\n”Kunpa se vain en olisi minä”, pankkiapulainen Andreas Vogt ehti ajatella, ennen kuin kaksi miestä tarttui häneen ja raahasi hänet tuolille ikkunan ääreen. Yksi miehistä osoitti hänen polveaan konepistoolilla.\nSekunnit tuntuivat tuntien mittaisilta, kun Vogt pidätteli henkeään kauhuissaan. Lopulta ryöstäjä laski aseensa.\n”Emme selviä tästä ikinä”, Vogt ajatteli.\n”Pitäkää sairaanhoitaja valmiudessa, sillä kello 19 alamme ampua”, ryöstäjät ilmoittivat poliisille.\nHieman myöhemmin ryöstäjät käyttivät vielä viimeisen hämäystemppunsa. Pankinjohtaja Jende välitti poliisille miesten uuden uhkauksen:\n”Pitäkää sairaanhoitaja valmiudessa, sillä kello 19 alamme ampua.”\nPian tämän jälkeen poliisit veivät viisi muovikassia pankin etuovelle. Ryöstäjien vaatimuksen mukaisesti poliiseilla oli yllään vain alushousut.\nKasseissa oli paksuja setelinippuja yhteensä viiden miljoonan Saksan markan eli noin 360 000 nykyeuron edestä – enempää poliisit eivät olleet ehtineet saada hankittua.\nKun pankin ovi avautui, poliisi sai jälleen yllättyä, kun ryöstäjien sijaan ovelle ilmestyikin Armin Jende. Ryöstäjät olivat sitoneet narun hänen vyöhönsä, jotta hän ei pääsisi pakenemaan. Jende veti kassit sisään yksi kerrallaan ja lukitsi sitten oven.\nVIDEO: Puolialastomat poliisit suorittamassa tehtäväänsä\nPimeän laskeuduttua poliisi työskenteli edelleen kuumeisesti saadakseen loput lunnasrahat kasaan. Puoli tuntia ennen puolta yötä Armin Jende soitti ja ilmoitti SEK:n huojennukseksi, että ryöstäjät olivat jälleen lykänneet määräaikaa – nyt kello kahteen yöllä.\nRyöstäjät sitoivat panttivankien kädet ja jalat yhteen vahvalla teipillä ja panivat jokaisen päähän kangaskassin. Sitten pankkiin laskeutui hiljaisuus.\nKukaan ei uskaltanut puhua. Ryöstäjien äänet vaimenivat vähitellen, ja lopulta salissa kuului vain seinäkellon viisareiden raksutus. Jotkut panttivangit olivat niin uupuneita, että torkahtivat kovalle lattialle.\nMoutaz Al Barazi (Tunneli-Toni) pidätettiin yhdeksän päivää ryöstön jälkeen. Hänen verstaansa oli lähellä tallia, jonne tunneli päättyi.\nKello kahdelta yöllä Jenden kärsivällisyys loppui, ja hän alkoi pyristellä vapaaksi. Yhtäkkiä puhelin soi – poliisi oli alkanut hermostua, kun pankista ei ollut kuulunut elonmerkkejä tunteihin. Jende luuli ryöstäjien menneen kellariin nukkumaan.\n”Emme ole nähneet tai kuulleet ryöstäjiä tuntiin”, hän kuiskasi puhelimeen.\nKello 3.45 poliisit ryntäsivät lopulta pankkiin ja vapauttivat panttivangit, jotka olivat olleet vangittuina jo 18 tuntia. SEK:n joukot laskeutuivat varoen pankin kellariin.\nLattialla lojui papereita ja koruja, mutta ketään ei näkynyt. Eräs poliiseista huomasi viimein lattiassa reiän, ja lopulta myös tunnelin toinen suu löydettiin läheisestä autotallista. Ryöstäjät olivat kuitenkin kadonneet saaliineen kuin tuhka tuuleen.\nSaksalaislehdissä käsiteltiin laajasti panttivankidraamaa.\nBerliinin poliisi on Saksan tyhmin\nSaksalaismediassa irvailtiin armotta ryöstäjien naurunalaiseksi saattamalle virkavallalle, ja onnettomia poliiseja riepoteltiin ryöstön jälkeisinä päivinä isoin otsikoin.\n”Berliinin poliisivoimat eivät ole vain suurimmat vaan myös tyhmimmät”, eräässä lehdessä todettiin ryöstön jälkeen. Valtavista resursseistaan huolimatta pääkaupungin poliisia oli jymäytetty perusteellisesti.\n”Mitä ilkikurisin pankkiryöstö: hups, niin ne vain katosivat tunneliin viisi miljoonaa mukanaan”, eräässä päivälehdessä kirjoitettiin pilkallisesti ryöstäjien uskaliaasta paosta kirjaimellisesti poliisien jalkojen alla.\n”Poliisilta vedettiin housut nilkkoihin”, eräs iltapäivälehti julisti. Otsikon alla oli suuri kuva puolialastomasta poliisista. Ryöstäjät vaativat, että poliisit riisuutuivat ennen lunnasrahojen tuomista.\n”Virheitä toisensa jälkeen. Näin poliisi munasi itsensä”, toisessa uutisoitiin viitaten poliisin kyvyttömyyteen nähdä ryöstäjien todelliset aikeet.\n”Häväistys a la Berlin”, ”Koko Saksa istuu sohvillaan – ja häpeää”, Die Welt-lehdessä kuvailtiin saksalaisten tyytymättömyyttä Commerzbankin panttivankidraaman hoitamiseen.\nVaikka ryöstäjät olivat saaneet huijattua Berliinin virkavaltaa, poliisien maine korjattiin myöhemmin. Ryöstäjät olivat jättäneet useita johtolankoja, joiden avulla tapaus saatiin selvitettyä. Useimmat ryhmän jäsenet olivat juuriltaan Lähi-idästä, ja he saivat 4–13 vuoden vankeustuomiot.\nSaaliin suuruutta ei tiedetä tarkkaan, sillä suuri osa käteisvaroista oli pimeää rahaa, jonka perään tallettajat eivät kyselleet. Valtaosaa saaliista ei koskaan löydetty.\nKATSO DOKUMENTTI TUNNELIRYÖSTÖSTÄ\nKatso saksankielinen dokumentti ”Geld her! Der Coup von Zehlendorf” Berliinin panttivankidraamasta vuonna 1995: https://www.youtube.com/watch?v=Wh0Y9uHbT0s


Taivaanrannan lauantaibrunssi tarjoaa monipuolisen makumaailman kauden herkullisiin sesonkituotteisiin.\nBrunssi tarjolla lauantaisin klo 12-15, hinta 25€/hlö.\nItse kerätyt sienet, Teerenpeli oluessa yön yli hautunut kotimainen porsaanliha ja monipuolinen kauden kasvisten käyttö saavat kokille hymyn kasvoille. Oman Teerenpeli Panimon tuotteet on meillä osana ruoan valmistusta; NotkeNipa -olut antaa pikantin humalan puraisun kaura-spelttileipään ja nyhtöpossu on saanut maltaisen maun Laiskajaakko oluesta.\nLaiskajaakko oluessa hautunutta nyhtöpossua M ja bratwurstia VL, G\nKantarellimunakasta ja tryffelimajoneesia L, G\nSavumuikkua ja saaristolaisleipää L ,G\nMummonkurkkua L, G\nKatkarapuja skagen L, G\nPaahdettua punajuurta, kuusenkerkkää ja smetanaa L, G\nVarhaisperuna-fetasalaattia L, G\nPunasipulihilloketta M, G, V\nAamulla leivottua leipää ja croissantia\nHumalalla ja tillillä maustettua voita\nHedelmiä M, G, V\nMehustettuja marjoja ja vaniljamoussea L, G\nViskillä maustettua kirsikka-suklaakakkua VL\nTERVETULOA HERKUTTELEMAAN! VARAA PÖYTÄSI TÄSTÄ\nPerjantaisin lounaalla grillibuffet\nElokuun loppuun asti perjantaisin lounaalla klo 11-15 tarjolla herkullinen Taivaanrannan grillibuffet 15,60€/hlö\nAlkuun laaja valikoima herkullisia salaatteja ja muita herkkuja noutopöydästä.\nItse tehtyä, kauden raaka-aineita ja lähiruokaa unohtamatta!\nGrillibuffetin valikoima vaihtelee viikoittain. Katso viikon tuotteet tästä\nVaihtuva jälkiruoka, kahvi tai tee.


Weir Skimmer 1300 - Lamor\nKestävä ja itsesäätävä LWS 1300 on erittäin suuritehoinen kauluskerääjä, joka on suunniteltu avomeren öljynkeräysoperaatioihin ja J/U-pyyhkäisykokoonpanoihin. LWS 1300 -kauluskeräimen leveä halkaisija, korkea kellunta-painosuhde ja vapaasti kelluva kaulus tarjoavat erinomaiset aallonseurantaominaisuudet ja käytettävyyden kaikissa ympäristöissä.\nKeräin on valmistettu merialumiinista ja ruostumattomasta teräksestä. Lisäksi keräin on varustettu kolmella säädeltävällä alumiinikellukkeella. Laitteessa on itsesäätävä ylivuotokeräin alumiinisella keräysnokalla. Kun laitetta käytetään Lamorin napaletkukelan kanssa, käyttöönotto on helppoa ja turvallista, ja myös etäohjaus on mahdollista. Yksikkö voidaan vaihtoehtoisesti nostaa yhdestä ainoasta keskusnostosilmukasta.\nYksikkö on suunniteltu käytettäväksi öljynsiirtopumpun kanssa. Sen voi myös liittää imupumppuun tai -järjestelmään. Suositeltu pumppuosa on GTA tai MSP 150 -pumppu. LWS 1300 -laitteeseen voi vaihtoehtoisesti kiinnittää kaksi pumppua, GTA ja MSP 150. Näin keräimellä voi kerätä enemmän eri viskositeetin öljyjä, ja se tehostaa myös keräimen kapasiteettia. Lisävarusteena hankittavat tehokkaat potkurit parantavat keräimen liikkuvuutta J/U-pyyhkäisykokoonpanoissa.\nOsan tunniste 266680\nPituus 2626 mm 103 tuumaa\nLeveys 2214 mm 87 tuumaa\nKorkeus 2190 mm 86 tuumaa\nPaino 470 kg 1036 paunaa\nSyväys 1420 mm 56 tuumaa\nKapasiteetti 360 m³/h* 1585 gpm*\nIrrotettavat ja säädeltävät kellukkeet on helppo puhdistaa ja varastoida\nModulaarinen keräin (useita pumppuvaihtoehtoja, potkureita ja harjoja)\nNosto napaletkulla tai yhdellä nostosilmukkakiinnityksellä


Kysymyksiä työoikeudesta - Vuosiloma - Alma Talent\nKysymyksiä työoikeudesta - Vuosiloma\nAnnetaanko lounassetelit vuosiloman ajalta?\nVuosilomalain 9 §:n 2 momentin mukaan palkkaan kuuluvat luontoisedut annetaan loman ajalta vähentämättöminä, ja jos ne eivät ole työntekijän käytettävissä, on ne korvattava rahalla.\nJos lounassetelistä peritään työntekijältä vähintään verotusarvo, kyse ei ole luontoisedusta. Tällöin lounasseteleitä ei anneta loman ajalta eikä niitä oteta huomioon lomapalkan laskennassa.\nLounassetelit, joista ei peritä korvausta työntekijältä, on annettava loman ajalta, jos niin on sovittu. Tällöin koko setelin nimellisarvo on kirjattava palkaksi. Jos lounassetelit ovat luontoisetuna, eikä niitä ole sovittu annettavaksi loman aikana, lisätään lomapalkkaan niiden verotusarvo lomaan sisältyvien työpäivien ajalta.\nEdellä mainittu verosäännös huomioiden on lähdettävä siitä, että seteleitä ei anneta loma-ajalta, jos siitä ei ole nimenomaisesti sovittu. Tällöin niitä ei huomioida myöskään lomapalkkaa laskettaessa, ellei kysymys ole luontoisedusta.\nPeruste: vuosilomalain 9 §:n 2 momentti.\nJuttusarjan kysymykset ovat palveluidemme käyttäjien esittämiä, ja ne on julkaistu aiemmin Esimiehen taskukirja- ja Esimiehen taskukirja 2 -teoksissa. Kysymyksiin ovat vastanneet Harri Hietala, Keijo Kaivanto ja Tapio Aaltonen. Lisää esimiehelle tärkeää tietoa kaikista työsuhteeseen liittyvistä kysymyksistä löydät Fokus-palvelun Esimiehen työoikeus -teoksesta.


Festivo Kylmiöpakastin FK10 100 CFM, 533l, 206x100cm, valkoinen | Netrauta.fi\nValkoisessa, muokattavassa Festivo 100 CFM kylmiöpakastinyhdistelmässä on jopa yli 500 litraa kylmäsäilytystilaa. Festivon kylmiöpakastimet muodostuvat toisiinsa liitettävistä, itsenäisesti toimivista kylmiö- ja pakastinmoduuleista. Moduulien avulla voidaan rakentaa erilaisia yhdistelmiä tarpeiden ja käyttökohteen mukaan. Kylmiö ja pakastin liitetään toisiinsa kiinni toimitukseen sisältyvillä kiinnikkeillä, ovien väliin asennettavalla peitelistalla sekä yhtenäisellä laitesokkelilla. Kylmiön ja pakastimen oven kätisyys valitaan tilausvaiheessa, ja jokaisen moduulin kätisyys on myös jälkikäteen vaihdettavissa. Jokaisessa moduulissa on oma sähköliitäntä, joten yhdistelmän asennus vaatii kaksi pistorasiaa.\n45 cm pakastinmoduulissa on huikea vuorokautinen pakastustehokkuus; 18 kg/vrk. Pakastimessa on kaksi, ylös nostettavilla luukuilla varustettua hyllytasoa sekä neljä ulosvedettävää lankakoria. Pakastimen käyttötilavuus on 195 litraa. Pakastimen välipohjan alapuolella on vakiona yksi NOLLA-vetolaatikko tuoretuotteiden, esim. lihan, säilytykseen. Lisävarusteena pakastimeen voidaan lisätä myös toinen, NOLLA2 moduuli, jolloin vetolaatikoita on kokonaisuudessaan kaksi. Tehdasasenteisena pakastimeen voi tilata myös jääpalakoneen, joka vaatii vesiliitännän, ja se sijoitetaan pakastimen oven sisäpuolelle.\nMinttu 55 · 16.8.2020\nHei, löytyykö mistään vastaavaa tuotetta , mutta 90cm leveänä ? Minulla vanha Festivo 45+45=90 enkä haluaisi uusia koko keittiötä .Festivosta olen tykäänyt ...Pakatinosa tulisi olla väh tuo 195 . Mikä ratkaisuksi ? Syvyys ilman ove saisi olla kork 70cm\nFestivo product support · 17.8.2020\nHuomenta! Kiitos viestistäsi. Festivo on lopettanut tuon 90 CF mallin valmistuksen. Tehtaalta voi toki kysyä, löytyykö tuotetta vielä varastosta. Yhtenä vaihtoehtona voisi olla 75 CF, jos isompi pakastin voisi sijaita jossain muualla? Tässä 75 CF mallissa on 44 litran vetolaatikkopakastin. Aurinkoista viikkoa!


Kuka korvaa, kun vuokra-asunnon katto vuotaa | Kuningaskuluttaja | yle.fi\nKuka korvaa, kun vuokra-asunnon katto vuotaa\nJulkaistu 27.01.2005 - 15:02 . Päivitetty 24.02.2005 - 11:00\nVuokralainen asuu talon ylimmässä kerroksessa. Hän herää yöllä siihen, että olohuoneen lattialle tippuu katosta vettä.\nAamulla kiinteistöhuollon miehet tulevat paikalle ja käyvät tarkistamassa asunnon yläpuolella olevan ullakon. Käy ilmi, että talon peltikaton saumoissa on useita vuotokohtia. Vesi on valunut ullakon palopermannon ja eristeiden läpi asuntoon saakka. Vuokralainen ottaa heti yhteyttä asunnon omistajaan sekä isännöitsijään. Asunnossa alkaa olla kylmä, koska kastunut turve ei enää eristä lämpöä. Huoltoliikkeestä tuodaan hänelle lisäpatterit ja luvataan sähkön menevän taloyhtiön piikkiin. Sekä vuokralainen että omistaja patistavat taloyhtiötä nopeasti korjaamaan kastuneet eristeet. Viikot kuluvat ja vuokralainen tuntee olevansa jatkuvasti kylmettynyt ja nuhainen. Häntä alkaa kiinnostaa, mitä laki oikeastaan sanoo vuokralaisen asemasta.\nKysyimme asiasta lakimies Ulla-Maija Moisiolta.\n1. Onko tässä tilanteessa, jossa vettä tulee asuntoon katon läpi, taloyhtiön velvollisuus puuttua tilanteeseen/korjata vauriot erilainen silloin kun asunnossa asuu vuokralainen eikä osakkeenomistaja? Nyt varsinaisena asumishaittana on ollut asunnon kylmyys ja kosteudentunne.\n- Yhtiön ja osakkeenomistajan välistä suhdetta sääntelee asunto-osakeyhtiölaki, kun taas vuokranantajan ja vuokralaisen välistä suhdetta säätelee huoneenvuokralaki. Vuokralaisen ja asunto-osakeyhtiön välillä ei ole sellaista suhdetta, että vuokralaisella olisi lakiin perustuva oikeus esittää taloyhtiölle suoraan vaatimuksia. Sen takia asia pitää viedä taloyhtiössä eteenpäin vuokranantajan välityksin, joka osakkeenomistajana voi esittää taloyhtiötä kohtaan korjausvaatimuksia, mikäli korjausten tekeminen on taloyhtiön vastuulla. Vaikka vuokranantajalla olisikin oikeus vaatia taloyhtiötä ryhtymään toimenpiteisiin vaurion korjaamiseksi, se ei poista vuokranantajan vastuuta vuokralaista kohtaan.\nEllei vuokrasopimuksessa ole toisin sovittu, vuokranantaja vastaa huoneiston kunnosta ja kunnossapidosta. Huoneenvuokralain mukaan jos huoneisto ei ole vuokrasuhteen aikana sellaisessa kunnossa, jota vuokralaisella on oikeus kohtuudella vaatia, vuokranantaja on vastuussa puutteellisuuden korjaamisesta. Sen lisäksi vuokralaisella on oikeus saada vapautus vuokran maksamisesta tai vuokra kohtuullisesti alennetuksi siltä ajalta, jolta huoneistoa ei ole voitu käyttää tai jolta huoneisto ei ole ollut vaadittavassa tai sovitussa kunnossa.\n- Huoneenvuokralain 23 §:n 3 momentin mukaan vuokralaisella on oikeus saada korvaus vuokranantajan huoneiston kunnon ylläpitämisen laiminlyönnistä aiheutuneesta vahingosta. Oikeutta korvaukseen ei ole, mikäli vuokranantaja pystyy osoittamaan, että huoneiston puutteellinen kunto ei johdu vuokranantajasta eli esim. ei ole itse laiminlyönyt valvoa, että taloyhtiö korjaa vian välittömästi.\n- Jos tapahtuu ”puhdas vahinko”, taloyhtiö on ensisijaisesti vastuussa katon korjauksista, rakenteiden kuivatuksesta ja pintamateriaalien uusimisesta.\n- Ilman, että kukaan olisi toiminut asiassa huolimattomasti, ei vastuuta puhtaassa vahingossa voida siirtää kenenkään vastattavaksi\n2. Pitääkö vuokralaisella olla niin hyvä kotivakuutus itsellään, että siitä pystytään korvaamaan vahingot, jotka vesivahingoista syntyvät? Kuitenkin hän maksaa vuokrassaan myös yhtiövastikkeen. Hyötyykö vuokralainen taloyhtiön ottamista vakuutuksista mitenkään?\n- Normaalisti vuokralaisen oma kotivakuutus kattaa huoneistossa olevan irtaimiston. Vakuutus ei kuitenkaan kata pitkäaikaisia kosteusvaurioita, koska ne eivät ole vakuutusehtojen tarkoittama äkillisiä ja ennalta-arvaamattomia vakuutustapahtumia. Tämä koskee myös taloyhtiön ottamia vakuutuksia.\n3. Jos vuokralainen olisi ollut katon vuotopäivänä matkoilla, vesi olisi saattanut turmella työnurkkauksen tietokoneen sekä arvokasta ammattikirjallisuutta. Olisiko hän edelleen ollut vain oman kotivakuutuksensa varassa? Lisäksi asunnon lattia olisi kärsinyt vahinkoja vesilammikon takia. Kuka olisi korvannut?\n- Vuokralaisella on oikeus saada korvausta vuokranantajaltaan aiheutuneista vahingoista. Lähtökohtana on täyden korvauksen periaate. Vuokranantaja voi vapautua tästä vastuustaan ainoastaan osoittamalla, että puutteellisuus ei ole johtunut hänestä. Vuokranantaja voi siten joutua vahingonkorvausvelvolliseksi, jos hän on tiennyt kosteusvaurioista ja tiedosta huolimatta ei ole viivyttelemättä ryhtynyt toimiin vaurion korjaamiseksi. Tyypillisiä korvattavia vahinkoja ovat mm. uuden huoneiston hankkimiskulut, muuttokustannukset sekä kosteusvaurion takia pilalle mennyt irtaimisto.\nLattian korjaaminen kuuluu vuokranantajalle, ellei toisin ole kunnossapitovastuusta sovittu. Mikäli vesivahinko olisi edennyt rakenteisiin saakka, vuokranantajalla olisi oikeus vaatia rakenteiden kuivaamista ja korjaamista taloyhtiöltä.\n4. Onko vuokralaisen velvollisuus ylipäätään tapella taloyhtiön kanssa siitä, että he toimisivat ripeämmin ja korjaisivat koko katon? Nyt on ollut selkeää hidastelua\n- Vaatimukset tulee kohdistaa vuokranantajaan, jonka velvollisuutena on esittää vaatimukset taloyhtiölle. Vuokranantajan on syytä vaatia välitöntä korjausta, ettei itse joutuisi vahingonkorvausvastuuseen viivyttelynsä vuoksi.\n5. Eikö vuokralaisella ole oikeutta saada tietää, mitä korjauksia talolle tehdään? Hän on epätietoinen tilanteesta ja kostunut turve kattoeristyksessä huolestuttaa. Kuka korvaisi, jos hän voisi osoittaa toteen, että sairastelu johtuu pitkään muhineesta kosteusongelmasta?\n- Osakkeenomistajalla on oikeus saada kopiot yhtiökokouksen pöytäkirjoista, joissa on päätetty korjausten suorittamisesta. Vaikka taloyhtiön hallituksen pöytäkirjojen julkisuudesta ei ole vastaavaa määräystä, hyvä hallintotapa edellyttää, että osakkeenomistajalla on oikeus saada ote pöytäkirjasta, mikäli päätös koskee hänen huoneistoaan\nMahdollisista henkilövahingoista saa vahingonkorvausta vuokranantajalta edellyttäen, että vuokranantajan on vastuussa vesivahingosta esim. omalla viivyttelyllään. Tällaisia kustannuksia voivat olla lääkärikulut ja korvaus pysyvästä haitasta, jos vuokralainen sairastunut homeille altistumisen vuoksi.\n6. Miten fiksu taloyhtiö ylipäätään toimisi tällaisessa tilanteessa, jossa ilmoitus katon vauriosta tulee asukkaalta?\n- Koska taloyhtiö on rakennuksen omistajana velvollinen huolehtimaan rakennuksen kunnosta, sen tulisi välittömästi tehdä huoneistossa ja katolla katselmus siitä riippumatta, kuka ilmoituksen on tehnyt. Isännöitsijän kiinteään kokonaispalkkioon yleensä kuuluu rakenteiden ja ulkovaipan kunnon seuranta ja kunnossapitoon liittyvien tarkastuksen ja katselmusten järjestäminen. Katselmuksessa vaurion laajuus ja tarvittavat korjaustoimenpiteet selvitettäisiin. Sen jälkeen hallituksen pitäisi ryhtyä toimenpiteisiin vaurion välittömästä korjaamisesta, jotta vaurio ei pääsisi leviämään ja aiheuttamaan lisävaurioita. Mikäli korjauskustannukset olisivat olennaisia, hallituksen pitää kutsua ylimääräinen yhtiökokous koolle päättämään korjauksesta ja sen takia perittävästä ylimääräisestä yhtiövastikkeesta tai lainan nostamisesta.\n7. Entä jos asunnon kosteaksi todettua kattoa aletaan kuivattaa ja remontoida, mistä aiheutuu melua ja haittaa, niin pitääkö vuokralaisen itse kustantaa itselleen uusi työhuone. Entä olisiko sama tilanne, mikäli asunnossa asuisi omistaja?\n- Jos asuntoa ei korjaustöiden aikana voida käyttää, vuokralaisella on oikeus saada vuokranmaksusta vapautusta, jolloin hän mahdollisesti kykenee vuokramaan toisen tilan.\n- Ammattia kotonaan harjoittava asukas voi ottaa omaa toimintaansa varten keskeyttämisvakuutuksen, jolloin hän voi vakuutuksen kautta saada korvauksen lisääntyneistä kustannuksista\n- Jos asunnossa asuisi osakkeenomistaja, hän ei suoraan lain perusteella ole oikeutettu samaan vapautusta vastikkeen maksamisesta, koska vastike ei ole huoneiston käyttökorvausta vaan osakkeenomistajan velvollisuus osallistua kaikkiin yhtiön kuluihin vastikeperusteen mukaisesti\n- osakkeenomistajan laaja kotivakuutus korvaa yleensä tilapäisasumisesta aiheutuvat lisäkustannukset\n8. Asukas sanoo olevansa jatkuvasti kylmettynyt asunnossa ja nuhainen: pitääkö hänen omalla kustannuksellaan hankkia erikoislääkäreiden lausunnot ja tilata homemittaajat paikalle toteamaan, että asunnossa piilee terveyshaitta?\n- Asukas voi pyytää kaupungin terveystarkastajan paikalle, jollei vuokranantaja sitä pyydä tai teetä hometutkimusta. Terveystarkastaja voi tekemillään mittauksilla määrätä, että talon omistajan on ryhdyttävä korjaustoimenpiteisiin tai määrätä asunnon asumiskieltoon.\n- Jos vuokranantaja kieltäytyy tai perusteettomasti viivyttelee terveyshaitan selvittämisellä, ja asukkaan terveystila tästä syystä huonontuu, vuokranantaja on vastuussa viivyttelynsä vuoksi myös henkilövahingosta esim. lääkärinkuluista.\nSari Valto / Kuningaskuluttaja (TV1 27.1.2005)


Maaseudun merkitykset ja identiteetti - Sitra\nHyvän elämän pelimerkkejä on maaseudulla\nSuomalaiset hakevat maaseudulta aineksia hyvään elämään. Sitran Maamerkit-barometrin mukaan maaseutu merkitsee suomalaisille tilaa ja rauhaa, puhdasta ruokaa sekä virkistäytymistä. Ne ovat vastaajien mukaan myös tärkeitä hyvän elämän elementtejä. Muita suomalaisten tärkeiksi kokemia asioita olivat turvallisuuden tunne, taloudellinen toimeentulo, arkielämän hallinta, asuinympäristön viihtyisyys, asumisen tilavuus sekä luonnosta ja vuodenaikojen vaihtelusta nauttiminen.\nKyselyn tulosten mukaan maaseudulla asuvat olivat tyytyväisempiä näiden itselleen tärkeiden asioiden toteutumiseen kuin kaupungeissa asuvat. Tämä siitä huolimatta, että maaseudun palvelut ja infra koettiin huonommin järjestetyiksi kuin kaupungeissa. Yksi selkeästi koettu hyvinvointivaje liittyi suomalaisilla elämänrytmin kiireyteen ja paineisiin. Maaseudulla kokonaan tai monipaikkaisesti sekä maaseudulla että kaupungissa asuvat kärsivät tästä hyvinvointivajeesta muita suomalaisia vähemmän.\nSuomalaisten maaseutumielikuva on myönteinen – ja yhtä aikaa sekä perinteinen että moderni\nMaaseutu-barometrin mukaan suomalaisilla on varsin myönteisiä käsityksiä maaseudusta. Useimmat suomalaiset liittävät maaseutuun ensi sijassa aitouden, vapauden, avoimuuden ja yhteisöllisyyden tapaisia asioita; maaseutu nähdään viihtyisänä ympäristönä ja sanalla sanoen hyvän elämän paikkana.\nToiseksi yleisin, mutta selvästi harvempien jakama mielikuva on maaseutu dynaamisen toiminnan sävyttämänä modernina, vaihtelua ja kulttuuria tarjoavana voimavarana. Molemmat, useimpien suomalaisten jakamat mielikuvat ovat sävyltään hyvin positiivisia. Vähiten kannatusta sai kielteinen kuva maaseudusta syrjäytymisen leimaamana kansantalouden rasitteena.\nMaisemana maatalojen, kylien ja peltomaiseman hallitsema alue on hallitseva mielikuva maaseudusta suomalaisten keskuudessa. Sekä kaupungin välitön läheisyys että erämaaluonto ovat vieraampia elementtejä useimpien maaseutumielikuvassa.\nIdyllinen maaseutu liittyy juuri mielikuvaan maaseudusta maatalojen, kylien ja peltomaiseman hallitsemana alueena. Dynaaminen maaseutukuva taas liittyy vahvemmin mielikuvaan maaseudusta kaupungin läheisyydessä sijaitseva asuttuna alueena. Maaseutu rasitteena -mielikuva liittyy tilastollisen merkitsevästi mielikuvaan syrjäisestä haja-asutusalueesta, mutta sekä kielteinen mielikuva että yhteys syrjäisiin alueisiin on heikko.\nSuomalaisilta yleensä kysyttäessä vain 3 prosenttia vastaajista yhdisti maaseutuun erittäin vahvasti kansantalouden rasitteen, ja ylipäätään edes heikosti liitti maaseutuun tämän mielikuvan 22 prosenttia vastaajista. Kun samaa kysyttiin kaupunkeja koskien, 5 prosenttia piti kansantalouden rasitetta erittäin paljon kaupunkeihin liittyvänä asiana, ja 36 prosenttia piti kaupunkeja jossain määrin kansantalouden rasitteena.\nSe osa suomalaisista, joka kokee itsensä sekä maalaiseksi että kaupunkilaiseksi on kasvanut. Neljällä kymmenestä on tällainen kaksoisidentiteetti. Maaseutu-kaupunki – ulottuvuuteen liittyvä identiteetti ei ole suoraan sidoksissa asuinpaikkaan. Pelkkiä kaupunkilaisiakin on jonkin verran maaseudulla asuvissa, ja kaupungissa asuvissa tätä useammin pelkkiä maalaisia. Kaksoisidentiteetin omaavia taas on sekä maaseudulla että kaupungissa asuvissa.\nKaksi kymmenestä vastaajasta kokee itsensä maalaiseksi ja neljä kymmenestä kaupunkilaiseksi. Lisäksi neljä kymmenestä kokee itsensä sekä maalaiseksi että kaupunkilaiseksi. Pelkästään maalaiseksi itsensä identifioivien osuus olisi viimeisten kymmenen vuoden aikana vähentynyt kun taas kaupunkilaisidentiteetti ja kaksoisidentiteetti olisivat kumpikin hieman yleistyneet.\nJoko/tai – ajattelu on hieman yleisempää maaseudulla kuin kaupungissa. Tältä osin kaupunkien läheinen maaseutu poikkeaa muusta maaseudusta. Siellä vain 42 prosenttia määrittelee itsensä pelkästään maalaiseksi.\nVastaajien jakauma (% )\nKoetko itse olevasi…\nMaalainen 22 %\nKaupunkilainen 39 %\nSekä että 38 %\nKaksoisidentiteetti painottuu voimakkaammin kaupungissa asuvien joukkoon. Kaupungissa asuvat hyväksyvät helpommin maalaisuuden osaksi identiteettiään kuin maalla asuvat kaupunkilaisuuden. Kaksoisidentiteetti kaupungeissa selittyy osaltaan sillä, että sen omaavilla on useammin aktiivisia kytköksiä maaseudulla kuin pelkän kaupunkilaisidentiteetin omaavilla. Kaksoisidentiteetin omaavat viettävät vapaa-aikaa maaseudulla; he työskentelevät tai asuvat siellä ajoittain, tai heillä on siellä omaisuutta. Huomionarvoista on myös, että kaupungissa asuvien joukossa pelkän maalaisidentiteetin omaavilla – joita siis on 7 prosenttia – on omistaminen ja toiminta maaseudulla vielä huomattavasti yleisempää kuin kaksoisidentiteetin omaavilla. Heistä joka toisella on aktiivisia omistamiseen ja toimintaan liittyviä kytköksiä maaseudulla.\nKoko maaseutu/kaupunki – ulottuvuus näyttää olevan kaikkein tärkein niille, jotka kokevat itsensä pelkästään maalaiseksi. Pelkästään kaupunkilaisidentiteetin omaavat kyllä uskovat tämän ulottuvuuden olevan tärkeä suomalaisille yleensä, mutta he eivät välttämättä koe sitä juuri itselleen kovin keskeiseksi.\nKiinnostavaa on, että itsensä sekä maalaiseksi että kaupunkilaiseksi identifioivat arvioivat tämän ulottuvuuden itselleen paljon tärkeämmäksi kuin pelkän kaupunkilaisidentiteetin. Tässä valossa kaksoisidentiteettiä ei suinkaan osoita välinpitämättömyyttä maaseutu/kaupunki – ulottuvuutta kohtaan oman identiteetin rakennuspuuna.


ESTEELLISYYS HALLINNOSSA. Hallintomenettelyn esteellisyyden tarkastelua erityisesti neuvonnan ja hyvän hallinnon näkökulmasta. - Osuva\nESTEELLISYYS HALLINNOSSA. Hallintomenettelyn esteellisyyden tarkastelua erityisesti neuvonnan ja hyvän hallinnon näkökulmasta.\nHallinto-oikeutta pidetään oikeudenalana, joka kattaa koko julkisen hallinnon alan. Julkinen hallintotoiminta ja siihen erityisesti liittyvä julkisen vallan käyttö ovat suuressa määrin voimassa olevan oikeuden sitomia ja ohjaamia.Hallintoa ohjaava normipohja on kuitenkin vähitellen keventynyt, jolla pyritään tehostamaan hallinnon tehokkuutta sekä joustavuutta. Hallinnon keventämispyrkimyksistä huolimatta, hallinnossa joudutaan edelleen toimimaan oikeusjärjestelmän asettamissa puitteissa. Nykypäivän hallintotoiminnalta edellytetään yhä palvelumyönteisempää sekä asiakaslähtöisempää viranhoitotapaa. Hallintotoiminnan muodollisen moitteettomuuden lisäksi toiminnan tulee lisäksi täyttää tosiasiallisen moitteettomuuden vaatimukset, joiden saavuttaminen edellyyttää myös muiden kuin puhtaasti normatiivisten säädösten ja ohjeiden noudattamista.\nTutkimuksessa tarkastellaan hallintomenettelyn alaan kuuluvien virkamiesten esteellisyyttä sekä esteellisyyden yleisten että erityisten määräytymisperusteiden pohjalta. Erityinen mielenkiinto kohdistuu hallinnollisen neuvonnan esteellisyyskysymyksiin, jonka tarkastelun avulla on tarkoituksena hahmottaa hallintomenettelyn esteellisyyttä erityisesti neuvontatoiminnan esteellisyysproblematiikkaan syventyen. Tutkimuksen perustana toimii pyrkimys hyvään hallintoon. hyvä hallinto on tarkoitus liittää koko tutkimuskontekstiin siten, että se muodostaa tutkimusaiheen kannalta eräänlaisen jatkumon. Tutkimusongelmien- ja osaongelmien, jotka muodotuvat sekä muodollisista että tosiasiallisista eli oikeudellisista ja moraalisista kysymyksistä, välille on tarkoitus rakentaa perusteltavissa oleva harmooninen kokonaisuus. Tätä kokonaisuutta kuvaan kehämäiseksi kokonaisuudeksi, jonka kantavana voimana toimii hyvän hallinnon vaatimus.\nTutkimuksen kannalta merkittävimmät käsitteet ovat hallintovirkamiesten toimintaa rajoittava esteellisyystematiikka sekä hallinnollinen neuvontatoiminta, joka ilmenee virkamiesten neuvontavelvollisuutena, ja mikäon jaoteltu lainsäädännössä menettelylliseen ja sisällölliseen neuvontaan. Hyvä hallinto on yksi merkittävimmistä käsitteistä, jonka eri merkitys-sekä soveltamissisältöjä konkretisoidaan tutkimuksen kuluessa. Tutkimuksen asiansanat ovat esteellisyys, hyvä hallinto ja neuvonta.\nTutkimusmetodi muodostuu pääasiassa lainoppimaisesta eli oikeusdogmaattisesta ongelmanasettelusta. Tutkimuksessa on tarkoituksena pyrkiä tulkitsemaan voimassa olevaa oikeutta sekä systematisoimaan sen merkityssisältö osaksi legitiimiä oikeusjärjestelmää. Tutkimusaihe ei muodostu kuitenkaan puhtaasti normatiivisesta ongelmanasettelusta, mikä ilmenee erityisesti pyrkimyksenä osoittaa niin sanottujen oikeuden ulkopuolisten vaikuttimien tosiasiallista vaikusta moitteettomaan ja puolueettomaan hallintotoimintaan. Tutkimuksen johtopäätöksissä käy selvästi ilmi, ettei pelkästään muotosidonnaisiin normeihin tukeutumalla saavuteta välttämättä mahdollisimman moitteetonta ja puolueetonta ratkaisua. Lainsäädäntö ei siis ole ristiriidaton ja yksiselitteinen kokonaisuus, jonka vuoksi virkamiehiltä vaaditaan muutakin kuin pelkästään muotosidonnaisiin normeihin tukeutumista. Oikeussäädöksien avuksi on yllättävän usein otettava terve omatunto sekä eettis- moraaliset kannanotot.


Melissa Marr - Sala kavala - Katinkan kirjasto\nTämä on tavallaan jatkoa Marrin edelliseen kirjaan Ilki ihanaan, mutta toiminnee kyllä itsenäisenäkin kirjana.\nTästä on vaikea kirjoittaa niin ettei paljastaisi edellisen osan juonesta liikaa mutta yritetään..\nKirjan päähenkilö on 17-vuotias Leslie, hän on edellisestä kirjasta tutun Aislinnin ystävä. Hän ei tiedä keijusta, eikä Aislinnin "tuttavuudesta" niiden kanssa. Hänellä on tarpeeksi omia pulmia ja traumoja, niin ettei hän ole hirveästi ehtinyt miettiä Aislinnissa tapahtuneita muutoksia.\nToinen henkilö josta kerrotaan lähemmin on Niall, joka on kesän kuninkaan Keenanin hovin jäsen ja kuninkaan neuvonantaja. Hänelläkin on pimeä menneisyytensä eikä hän ole aina kuulunut kesän hoviin. Niall kuuluu myös Leslien "vartijoihin", niihin joihin Aislinn on määrännyt ystäviensä suojaksi vihamielisiä keijuja vastaan.\nKeijujen polittikka ja valtataistelut ovat aluillaan ja varsinkin Pimeän hovin kuningas ja jäsenet ovat tässä kirjassa tärkeässä roolissa. Lesliekin joutuu melkeimpä tahtomattaan osaksi näitä keijujen omis taisteluita.\nNämä kirjat yllättivätkin kohtuu positiivisesti, en ymmärtänyt että nämä ovat samaa sarjaa sillä tavalla että taustalla kulkee isompia juonikuvioita kirjoista toiseen. Varsinkin tuo keijujen hovien väliset valtataistelut ovat mielenkiintoisia. Tätä kirjaa olikin helppompi tavallaan lukea kun tunsin jo maailman ja osan hahmoistakin.\nEnsimmäisessä osassa keskityttiinkin enemmän rakkauteen ja uuden kohtaamiseen tavallaan, kun taas tässä toisessa on teemana enemmänkin selviytyminen. Molemmissa on kyllä myös selvästi kyse -kliseisesti sanottuna- "kohtalonsa hyväksymisestä tai ettei kohtalooan voi paeta".\nViimeisen osan (viidennen) löysinkin jo kirjastosta mutta kolmatta ja neljättä osaa en ole vielä saanut käsiini. Onkin mielenkiintoista katsoa kuinka tässä käy ja kuinka tarinaa kuljetetaan eteenpäin. Tämänkin löysin kirjastosta, suomeksi olen lukenut nämä kaksi ensimmäistä mutta näitä kolmea seuraavaa osaa ei ole vielä suomennettu niin pitänee vaihtaa enkkuun.\nP.S. Olen erittäin positiivisesti yllättänyt viime viikkoina kuinka iso valikoima tuolta kirjastosta löytyy varsinkin nuorille suunnattua paranormaalia kirjallisuutta, englanniksi. Mainitsinkin siitä kirjastonhoitajalle samalla kun tein varausta erääseen aihepiirin kirjaan, niin hän kertoikin heidän satsanneen siihen kun se on niin suosittua. Poinsit kyllä heille!!\nSaraseeeni 25. lokakuuta 2011 klo 20.29\nMiksi meidän kirjastossa ei satsata siihen?? Voisikohan jostain lähettää palautetoivetta.\nEhkä minun pitäisi lopulta tämäkin laittaa lukulistalle.. alkuun en lämmennyt, mutta tämä jotenkin nappasi. Ja että voi lukea kakkosen, täytyy lukea ykkönen : D\nKatinka 25. lokakuuta 2011 klo 23.15\nKyllä kirjasto varmaan ottaa toiveita vastaan :)\nItsekkin olin erittäin yllättynyt tästä kirja määrästä joka siellä on enkuksi. Itseasiassa minulla taitaa olla 4-5 kirjaa varauksessa tällä hetkellä mm. P.C Cast- Marked, Lauren Kate - Fallen, Richelle Mead -Vampire academy.. etc.\nTämä Marrin sarja yllätti minutkin, ekan kirjan takakannen perusteella odotin ihan jotain muuta. Näissä nuo takakannet eivät kyllä kerro puoliakaan kirjasta.


Rekisteröityjen oikeudet - Emkine Oy\nRekisteröidyllä on oikeus, milloin tahansa vastustaa henkilötietojesi käsittelyä suoramarkkinointitarkoituksiin. Lähettämissämme suorasähköpostissa on lainmukainen linkki, josta voit halutessasi estää suorapostitukset sähköpostiisi jatkossa.\nVoimme pyytää rekisteröityä tarkentamaan pyyntöä ja varmentamaan henkilöllisyys ennen pyynnön käsittelemistä. Voimme kieltäytyä pyynnön toteuttamisesta sovellettavassa laissa säädetyllä perusteella.\nRekisteröidyllä on myös aina oikeus tehdä valitus asianomaiselle valvontaviranomaiselle taikka sen EU:n jäsenvaltion valvontaviranomaiselle, jossa asuinpaikkasi tai työpaikkasi sijaitsee, mikäli katsot, että emme ole käsitelleet henkilötietojasi soveltuvan tietosuojalainsäädännön mukaisesti.\nPyynnöt tulee lähettää sähköpostitse osoitteeseen hanna.heiskanen@emkine.fi


Latinaa, ym. – Maestra\nKäyttäjän Marita Jama lähettämä 12. marraskuu 2014 kello 16:45\nHeti alkuun tarkennus viime kerran Gaudete-juttuun: Puhuin tietenkin vain ”meidän puolen” altoista, vastaparven altoilla kuulemma ei ollut häikkää äänen löytämisessä. Myös se ”terssiä alempaa” oli höpöä, sillä kyseessä taitaakin olla kvartti = sopraanon ja alton lähtöäänen väliin jää kaksi sävelaskelta. Sinnikkäästi yritän ymmärtää nuottikirjoitusta sen vähän pohjalta, mitä nuotinlukupiirissämme ennätin tajuta…\nTiistain kuoroharkoissa Jaana antoi loistovinkin Gaudete-pulmaan: Tip-tap! Sopraano on tip, altto tap. Jos ei tällä konstilla lähtö luonnistu niin ei sitten millään.\nTämän tiistain harkat olivat jotenkin poikkeuksellisen raskaat. Yritimme kaikin voimin tavoittaa barokin non-legatoa ja välttää alavireeseen tipahtelua. Laulaminen on oikeasti voimia kysyvää fyysistä työtä, joka tuntuu koko kropassa. Täytyy hallita keuhkojen palkeet, keskivartalon korsetti ja ennen kaikkea kurkun lihakset, ja olla joka hetki 100% tietoinen siitä mitä on tekemässä ja mihin pyrkii. Tätä kaikkea pitäisi treenata niin paljon, että lauluorgaanin hallinta tulisi automaattiseksi. Kuten tanssijan kehonhallinta – kun se on kunnossa, ei ryhtiä, ojennuksia eikä tasapainoa tarvitse erikseen miettiä.\nGaudeten kertsin viesti on selvä: ”Iloitkaa, Kristus on syntynyt Mariasta, neitseestä.” Mutta mitähän niissä varsinaisissa säkeistöissä lauletaan? Olematon latinan taitoni ei riitä tätä mysteeriä avaamaan. Laulajille olisi kuitenkin tarpeen tietää mitä laulavat, eikö? Muutenhan teksti voisi yhtä hyvin olla vaikka siansaksaa.\nKevääseen liittyen Jaana kertoi ilouutisen: Maanantaihin tulee ennen Maestra-tuntia haitarijatsia/etnoa/muuta, ja Maestra-tunti pitenee takaisin 75-minuuttiseksi. Hip hurraa!!\nKommentoinut Marita Jama 14. marraskuu 2014 15:15\nKiiiiitos! Laura-tietokanta havaittu hyväksi ja pantu muistiin.\nKommentoinut Jaana Turunen 13. marraskuu 2014 12:53\nJos nyt ollaan ihan tarkkoja, niin kvartti on 2½ sävelaskelta…\nSaanko esitellä Sibelius-Akatemian Laura-tietokannan, josta löytyy lukuisten laulujen käännökset. Niin myös Gaudete.\nAnteeksi, etten ole hoitanut hommaani hyvin. Yleensä käännän tekstit jos siinä yhteydessä, kun laulua aloitetaan laulamaan. Tämä on jotenkin unohtunut.


Finnair arvioi kapearunkolaivastoon investoitavan noin 3,5-4 miljardia euroa | lentoposti.fi\nFinnair valottaa tiistaina 12. marraskuuta 2019 pidettävässä pääomamarkkinapäivässään vuosien 2020-2025 strategiakautensa tavoitteita ja suunnitelmia. Vastuullisuus on strategiassa avainasemassa, ja Finnair julkistaa vastuullisuuden eri osa-alueet – taloudellisen, sosiaalisen ja ympäristövastuun – kattavan yksityiskohtaisen vastuullisuussuunnitelmansa vuoden 2020 ensimmäisellä neljänneksellä.\nVastaavasti myös vuosille 2015-2019 hankitut Airbus A350-900 -koneet ovat tuoneet merkittäviä hiilidioksidipäästövähennyksiä Finnairin liikenteeseen.\nFinnairin laivastossa on nykyisin 37 Airbus A32S -konetta, joiden lisäksi osaomistusyhtiö Norran laivastossa on 12 Embraer 190 -konetta ja 12 ATR -potkuriturbiinikonetta. Laivastouudistus sisältää mahdollisesti korvaavia koneita myös Norran operointiin.\nTodennäköisiä vaihtoehtoja Finnairille ovat Boeingin ja Airbusin tuotteet. Niistä Boeing 737 MAX -koneiden listahinnat ovat noin 120-135 miljoonaa dollaria ja Airbus A320neo-koneiden viimeisimmät listahinnat ovat puolestaa noin 100-130 miljoonaa dollaria.\nBoeingin tuotevalikoimaan kuuluu nykyisin myös Embraer E2-koneet ja Airbusilla on vastaavasti valikoimassaan entinen Bombardier C series eli nykyinen Airbus A220-kone.\nInvestointisumma tarkoittaisi listahinnoin siis noin 40 uuden koneen hankintaa, mutta todelliset hinnat ovat listahintoja halvempia ja konekauppa sisältänee myös optioita lisätilaukseen.\n”Tällä matkalla tarvitsemme myös läpinäkyvän ja luotettavan prosessin päästöjen hyvitykseen ja päästökauppaan, mutta päätavoitteemme on oman toimintamme päästöjen vähentäminen. Teemme tätä työtä määrätietoisesti yhdessä kumppaneidemme, asiakkaidemme ja muiden sidosryhmien kanssa", jatkaa Manner.\nFinnairin mukaan olennaisen tärkeää on yhtiön lentojen hiilidioksidipäästöjen minimoiminen investoimalla uusiin, vähäpäästöisempiin koneisiin, panostamalla polttoainetehokkuutta parantaviin operatiivisiin toimiin ja biopolttoaineisiin, sekä pidemmällä aikavälillä synteettisiin polttoaineisiin.\nFinnair osallistuu myös sähkölentämisen kehittämiseen lyhyemmille matkoille ja pitää tärkeänä myös eri liikennemuotojen yhteistyön kehittämistä.\nFinnair suunnittelee myös erilaisia vapaaehtoisia toimia, kuten hiilinieluihin investoimista ja vapaaehtoisia päästöhyvitysohjelmia. Finnair tarjoaa asiakkailleen jo mahdollisuuden hyvittää päästönsä Finnairin kautta.\nStrategiakaudella 2020-2025 Finnair tavoittelee kestävää, kannattavaa kasvua ja odottaa kapasiteettinsa kasvavan noin 3-5 % vuosittain markkinan kasvun tahdissa. Finnair hyödyntää Helsingin maantieteellistä sijaintia ja sen mahdollistamia suoria, lyhyitä ja polttoainetehokkaita lentoreittejä Aasian miljoonakaupunkeihin.


Mies järjesti tyttöystävälle kaikkien aikojen synttäriyllätyksen – orkesteri soitti suosikkisarjan tunnaria! – Stara\nMies järjesti tyttöystävälle kaikkien aikojen synttäriyllätyksen – orkesteri soitti suosikkisarjan tunnaria!\nViihdeuutiset 25.2.2018, 23:00 · Tim Isokivi\nSerenadin järjestäminen oman rakkaan kodin pihalla on varmasti ikimuistoinen tapa juhlistaa hänen syntymäpäivään. Vielä ikimuistoisempi se on, mikäli serenadin esittävä orkesteri soittaa syntymäpäiväsankarille henkilökohtaisesti tärkeää kappaletta.\nRäppäri Logic päätti tarjota tyttöystävälleen Jessicalle ikimuistoisen syntymäpäiväyllätyksen. Hän oli palkannut kokonaisen orkesterin esiintymään 25 vuotta täyttäneen Jessican kodin parvekkeen alapuolelle.\nOrkesteri esitti Curb Your Enthusiasm, eli Jäitä hattuun -komediasarjan tunnuskappaletta. Larry Davidin tähdittämä sarja on sekä Jessican että Logicin suosikkisarja.


Keskitetty kaatui � mitäs nyt\nKeskitetty työmarkkinaratkaisu kaatui 21.3.2013. Tällä on vaikutusta valtion budjettiin. Seuraava työmarkkinakierros tapahtuu liittokohtaisesti. Yliopistoilla ja valtiolla nykyinen sopimuskausi on katkolla vuoden kuluttua.\nValtiovalta oli jo pitkään haikaillut uuden keskitetyn työmarkkinaratkaisun perään. Uudella keskitetyllä olisi luotu työmarkkinoille vakautta ja ennustettavuutta. Maan hallituksen talousvaikeudet olisivat olleet ehkä helpommin hallittavissa. Kehysbudjettiriihi 21.3.2013 olisi voinut mennä vielä sujuvammin. Lopputulos riihestä olisi ainakin ollut erilainen, mikäli uusi keskitetty työmarkkinaratkaisu olisi syntynyt. Maaliskuun 21. päivänä voitiin sitten todeta, ettei uutta keskitettyä tule.\nYksityistyönantaja EK oli alun pitäen vientiteollisuuslähtöisesti vastustanut uutta keskitettyä työmarkkinaratkaisua. Nykyistä EK piti liian kalliina. Helmikuun lopulla EK:n kanta muuttui. Uusi keskitetty oli silloin mahdollista, kunhan ehdoista sovittaisiin. Kannanmuutoksen taustalla saattoi olla EK:n huoli yhteisöverosta, jonka kohtalosta tuolloin ei ollut täyttä selvyyttä.\nKeskustelut/tunnustelut uudesta keskitetystä työmarkkinaratkaisusta alkoivat. Ensiksi piti saada pöydältä kiista koulutuspäivistä. Tässä onnistuttiin 7.3.2013. Tuon jälkeen alkoivat keskusjärjestötasolla hektiset neuvottelut uudesta keskitetystä työmarkkinaratkaisusta. Liitot ja akavalaiset neuvottelujärjestöt tukivat uuden keskitetyn ratkaisun syntyä.\nNeuvottelut kariutuivat lopullisesti 20.�21.3.2013 välisenä yönä. Keskusjärjestö Akavan hallitus totesi 21.3.2013, että uutta keskitettyä ei nyt tule. Samalla korostettiin seuraavaa liittokierrosta silmälläpitäen, että järjestövalmiuden pitää olla kunnossa.\nKeskeisimmät erimielisyydet fokusoituvat palkkoihin ja työeläkemaksuihin. EK:lla ei ollut ihmeempiä neuvottelu- ja kompromissihaluja. Monelta kannalta edullinen uusi keskitetty työmarkkinaratkaisu kaatui osaksi juuri tähän.\nSeuraava kierros mennään liittokohtaisena eli sopimusaloittain ilman keskustasolla sovittuja puitteita tai raameja. Ensimmäiset merkittävät sopimukset yksityisellä sektorilla ovat katkolla ensi syksyllä. Yleisesti povataan tuolloin levottomia työmarkkinaneuvotteluja.\nValtiolla ja yliopistoissa nykyinen sopimus on voimassa 31.3.2014 saakka. JUKOn nimissä käytävät neuvottelu käynnistynevät varsinaisesti syksyllä, tosin jo nyt keskustellaan liitoissa seuraavan kierroksen tavoitteista ja asetelmasta.\nEilen 21.3.2013 päättyneessä hallituksen budjettiriihessä tiettävästi päätettiin, että yliopistoindeksi on jälleen voimassa vuonna 2014. Yliopistojen taloudellinen tilanne ei siten ainakaan heikkene. Tällä on merkitystä myös niiden palkanmaksukykyyn. Tämä vaikuttaa tuleviin neuvotteluihin.


Kaunis arki kotiisi: Joulukalenterin luukku nro 17\nMitenköhän meidän talowanhus Villa Unelma pärjää yksin pakkasessa? Ihmettelee varmaankin, minne isäntäväki on kadonnut. Huoneet humisevat tyhjyyttään ja kylmyyttään - kaikkialla on hiljaista. Minulla on sitä ihanaa taloa ikävä!\nOlen jo pitkään suunnitellut tekeväni vanhoista ruokailuvälineistä taulun Villa Unelmaan. Inspiraatio iski viimein ja ohessa on lopputulos.\n* käsinkirjoitetun tekstin\n* vanhat ruokailuvälineet\nPäällystä taulupohja silkkipaperilla. Liota käsinkirjoitettua sivua kahvissa, rypistele paperia ja anna sen kuivua hieman rypistettynä. Itse olen kopioinut kopiokoneella aidon vanhan kirjoituksen ja käyttänyt sitä. Kun paperi on melko kuivaa, revi se sopivan kokoiseksi, asettele haluamaasi muotoon ja sivele paperin pinta lakalla. Näin paperi kuivuu kuprulle. Liimaa kuivanut kuprupaperi päällystettyyn taulupohjaan kiinni. Sido ruokailuvälineet rautalangalla tiukasti yhteen ja laita rautalangan päälle pitsirusetti. Liimaa välineet pohjaan kiinni. Tässä itse käytin kuumaliimaa, jotta haarukka ja lusikka pysyvät varmasti kiinni. Hieroin vielä sormella taulupohjan reunoihin ruskeaa chalks-väriä, jotta sain "vintage lookia" tauluun.\nHuom. Paperi kannattaa liottaa kylmässä kahvissa. Älä kuitenkaan liota paperia liian kauaa, jotta paperi ei repeydy.\nJouluaatto lähestyy hurjaa vauhtia ja paljon on vielä tekemättä. Mitenkäs on teidän muiden laita? Onko kaikki jo tehtynä vai kiristääkö vanne päätä, kuten minulla kiristää ;) Tosin olen päättänyt, että teen sen mitä ehdin ja loput saavat jäädä. Onhan se joulu ensikin vuonna! Juuri nyt taidan ottaa rennosti, lämmittää lasillisen glögiä ja ihailla lumista maisemaa.\nTäällä sataa lunta - ihanaa!\nLähettänyt Merja K klo 17.23\nVoi miten upea taulu! Sopii loistavasti Unelman tunnelmaan!\n17. joulukuuta 2009 klo 19.45\nKylläpä siitä tuli kaunis!\n17. joulukuuta 2009 klo 22.02\nHeissan Vekarus ja Inkivääri, kiva kun piipahditte :) Itsekin olen tyytyväinen tauluun, se sopii Unelmaan kuin nenä päähän\n17. joulukuuta 2009 klo 22.54\nTäällä hämeessäkin on kiirettä, mutta pääsin kuin pääsinkin tirkistelemään luukkuja... Ihania juttuja jälleen kerran! Nyt on ihan pakko lukea kaikki rästiin jääneet päivät, joten uni saa nyt odottaa. Iloisiin kuulumisiin!\nTerkkusin: Rosa :)\n17. joulukuuta 2009 klo 23.39\nHuomenta! Nyt minunkin käy Unelmaa hieman sääliksi, täällä paukkuu tänä aamuna -26 astetta! Mutta kyllä on kaunistakin, puut ovat sokerihuurrettuja ja tosi upeita! Ihanan taulun teit ja paperin värjäysohje on hyvä, kiitos vain :) Paljon on tekemättä, mutta saa ollakin... Kaakao pehmitti pääni :D\n18. joulukuuta 2009 klo 8.48\nTosi hieno taulu! Tykkäisin:)\nMuutenkin kivoja askarteluja täällä. Voi sitä Unelmaa... ihan yksin siellä kylmässä;)\n18. joulukuuta 2009 klo 8.59\nHieno taulu! Kiitti paperi vinkistä, eräs kerta juuri mietittiin marin kanssa että miten sä sen teit.\nMukavaa päivää, on kyllä todella kaunista. Huokailin aamulla useammankin kerran ikkunan edessä :-)\n18. joulukuuta 2009 klo 10.05\nHieno idea ja hieno toteututus. Taidanpa napata mukaani, mulla on omassa blogissani juuri menossa pähkäily, mitä teen poistokorista ostamilleni tauluille...\n18. joulukuuta 2009 klo 12.27\nUpea taulu!! Täällä vietetään muuten stressittömiä päiviä...niin kun itse sanoit, tulee uusi joulu ensi vuonna..\nHyvää perjantaipäivän jatkoa!\n18. joulukuuta 2009 klo 14.46\nTässäpä on niin hieno idea että haluan ehdottomasti jotain tällaista jonain päivänä toteuttaa! Ihanaa uutta vuotta :)\n30. joulukuuta 2009 klo 22.18\nSäännöllisen epäsäännöllisen joulukalenterin luukk...


TERMOSPULLO 0,5 L kierrekorkilla - Heirol\nUutuus! Tyylikäs termosjuomapullo kierrekorkilla, joka pitää juoman kylmänä tai kuumana jopa 8 tuntia. Juomapullo on valmistettu harjatusta ruostumattomasta teräksestä, joka kestää kovemmassakin käytössä. Esilämmitä tai esiviilennä ennen käyttöä.\nTERMOSPULLO 0,5 L kierrekorkilla määrä\nTuotetunnus (SKU): 20500 Osastot: Termokaadin, termopullot, Juomapullot, teräsrasiat, Laskiainen\nUutuus! Tyylikäs termosjuomapullo kierrekorkilla, joka pitää juoman kylmänä tai kuumana jopa 8 tuntia. Juomapullo on valmistettu harjatusta ruostumattomasta teräksestä, joka kestää kovemmassakin käytössä.\nEsilämmitä tai esiviilennä ennen käyttöä.\nMitat: 8 × 8 × 26.5 cm


Autonvuokraus Omaha, NE - vertaa halvat vuokra-autot | momondo\nAutonvuokraus Omaha, Nebraska\nHaussa halpa vuokra-auto Omaha, NE? Vertaa hinnat ja löydä tarjoukset täältä!\nOmaha, NE, Yhdysvallat\nAutovuokraamo Omaha: autonvuokrausta tarjoavat suurimmat vuokraamot\nKaikki suurimmat autovuokraamot Omaha, NE\nAlamo toimipisteet: Omaha\nHertz toimipisteet: Omaha\nDollar toimipisteet: Omaha\nEnterprise toimipisteet: Omaha\nBudget toimipisteet: Omaha\nPayless toimipisteet: Omaha\nAvis toimipisteet: Omaha\nThrifty toimipisteet: Omaha\nEtäisyys suosittuihin hotelleihin Omaha, NE kentältä\nPysäköi autosi ja itsesi näihin suosittuihin hotelleihin lähellä Omaha Eppley Airfield lentokenttä autonvuokrauspistettä\n61on etsinyt vuokra-autoa kohteessa Omaha kuun joulukuu aikana.\nMitä siivoustoimenpiteitä autovuokraamot kohteessa Omaha noudattavat estääkseen COVID-19-koronavirusta leviämästä?\nAjoneuvojen puhtaus on aina ollut autovuokraamojen prioriteetti, ja sen lisäksi kohteessa Omaha sijaitsevat vuokraamot ovat ottaneet käyttöönsä uudet tehostetut siivouskäytännöt varmistaakseen, että kulkuneuvo on desinfioitu turvallisuutesi vuoksi. Jotkut tehostettua siivousta tarjoavista vuokraamoista ovat Alamo, Hertz ja Dollar. Lisätietoja kaikista käytettävissä olevista vaihtoehdoista. Käytännöt voivat vaihdella. Teemme parhaamme pysyäksemme ajan tasalla, mutta tarkista aina suoraan käytännön tila suoraan varaussivustolta tai vuokraamolta.\nPeritäänkö Omaha, NE autonvuokrauksen peruuttamisesta maksu?\nKaupungissa Omaha olevat suositut autovuokraamot, kuten Alamo, Hertz ja Dollar tarjoavat yleensä ilmaisen peruutuksen. Vaikka momondolla ei ole minkäänlaista kontrollia vuokra-autojen peruutusehtoihin kohteessa Omaha, voimme auttaa sinua löytämään halvimman vuokra-auton tulevalle matkallesi.\nMikä on nopeusrajoitus kaupungissa Omaha, NE?\nJos vuokraat ajoneuvon kaupungissa Omaha huomioithan, että voimassaoleva nopeusrajoitus kaupungin sisällä on 40 km/t ellei toisin mainita. Omaha taajama-alueilla nopeusrajoitus on yleensä 120 km/t. Jos ajat moottoritiellä kaupungin Omaha rajojen sisällä, nopeusrajoitus on siinä tapauksessa 120 km/t.\nMinkä auton matkailijat yleensä vuokraavat kaupungissa Omaha?\nKeskimääräiseen hintaan 49 €/pvä (tai niin alhaiseen hintaan kuin 21 €/pvä), Hyundai Elantra vuokra-autot kaupungissa Omaha on käyttäjiemme eniten suosima autovaihtoehto. Automallin Ford Escape vuokraaminen kaupungissa Omaha keskimääräiseen hintaan 50 €/pvä (18 €/pvä halvan tarjouksen osuessa kohdalle) on myös suosittu vaihtoehto.\nMistä vuokraamosta on saatavilla Ford Explorer vuokra-autoja kaupungissa Omaha?\nPayless on suosituin vuokraamo kaupungissa Omaha, jolla on tarjolla Ford Explorer vuokra-autoja. Ford Explorer vuokra-autot kaupungissa Omaha maksavat noin 69 €/pvä vuokrattaessa vuokraamolta Payless.\nMillainen sää on kohteessa Omaha, NE kuukauden joulukuu aikana?\nKuukauden joulukuu aikana keskimääräinen lämpötila alueella Omaha on −3 °C, ja odotettavissa oleva sademäärä on 25 mm. Nämä tiedot ovat hyödyllisiä matkailijoille, jotka etsivät vuokra-autoa kohteessa Omaha.\njoulukuu kuukauden aikana kohteessa Omaha lämpötilat ovat yleensä pakkasen puolella ja mahdollisuus jäähän ja lumeen pn suuri. On todennäköisesti parasta vuokrata nelivetoinen maasturi matkalle kohteeseen Omaha.\nOnko sää kaupungissa Omaha samanlainen kuin muualla Nebraska alueella?\nIlmasto alueella Nebraska kuukauden joulukuu aikana on yleensä −3 °C asteiden verran ja odotettavissa oleva sademäärä koko kuukauden ajan on 25 mm. Niiden, jotka haluavat vuokrata auton ja lähteä road triplle kaupungin Omaha lähialueelle, kannattaa ottaa nämä seikat huomioon.\nEtsi lentoja kohteeseen Omaha


Riista ja porot\nKesän 2018 hirviammuntavuorot\nTracker lisenssit A-miesten kautta\nVuosikokouksen 25.3. päätökset\nEräseuran vuosikokous 25.3 Sanginsuussa klo 17.00\nEräseuran hirvipeijaat 3.12. Sanginsuussa klo 11-13\nKuva: Martti ja Heino Hanhela\nOulujoen eräseura perustettiin maaliskuun 13 vuonna 1959 Rahkon talossa Oulujoen Lapinkankaalla. Kokouksessa oli läsnä 14 innokasta oulujokista metsästäjää. Seuran tarkoituksena oli harjoittaa järkiperäistä metsästystä ja riistanhoitoa sekä niiden edellyttämää luonnonsuojelua, kuten sääntöjemme toisessa pykälässä edelleen hyvin sanotaan. Nykyään seurassa on noin 700 jäsentä, ja heistä noin puolet on aktiivisia metsästäjiä. Sääntöjen vaatimuksesta 85% jäsenistä on maanomistajia. Seuran metsästysalueet sijaitsevat Oulujoen molemmin puolin Oulun ja Muhoksen välissä sekä Kiiminkijoen varressa Ylikiimingin ja Utajärven rajamailla.\nSeuralla on oma metsästyskämppä saunoineen ja grillikatoksineen Kiiminkijoen rannassa. Kämppä on jahtikauden ajan vapaasti kaikkien jäsenten käytössä. Kämpältä on aina löytynyt tilaa raskaan jahtipäivän päätteeksi. Muina kuin jahtiaikoina kämpän voi vuokrata kämppäisännältä.\nSeuran jäsenistä noin 200 miestä, mukana muutamia innokkaita naisiakin, osallistuu hirvenmetsästykseen. Hirvenmetsästäjät ovat jakautuneet kahdeksaan hirviporukkaan, joilla on omaa aktiivista toimintaa sekä omia kämppiä ja lahtivajoja. Jäsensivuilla kullakin porukalla on omat sivustonsa, joita jäsenet pääsevät lukemaan henkilökohtaisilla tunnuksillaan.\nRiistanhoitotyötä tehdään kauris- ja peltopyykantojen elvyttämiseksi. Hirville ja jäniksille kylvetään vuosittain riistapellot ja levitetään nuolukivet. Muutamia ruokinta-automaatteja on myös ylläpidetty. Pienpetojen ja vahinkolintujen pyyntiä kannustetaan pienillä palkkioilla.\nSeuralla on myös aktiivista kenneltoimintaa. Erilaisia ajo- ja haukkukokeita järjestetään vuosittain.


Motonet | Autoliitto\nMatkailuwebinaari – Tien päällä Aino Huilajan kanssa\nKauteen sopivat auton kunnon tarkistukset ja matkan jatkamisen turvaavat pienet huoltotoimenpiteet edullisin pakettihinnoin.\nAutoliiton jäsenten tavaratalo\nMotonet on autovaraosien ja -tarvikkeiden, työkalujen sekä vapaa-ajan tuotteiden erikoisliikeketju. Laajasta valikoimasta löydät autovaraosat yli 700 erilaiseen ajoneuvoon. Motonet.fi-verkkokaupasta voit tilata varaosia ja tarvikkeita kätevästi paikkaan ja aikaan katsomatta. Lue lisää: motonet.fi\nMotomaatti – nopea apu autollesi\nMotonetin Motomaatit tarjoavat autoilijoille helpon ja edullisen tavan hoitaa auton pienet tarkastukset, mittaukset ja asennukset kuntoon. Motomaatti-palvelupisteet toimivat lähes kaikkien Motonetin tavaratalojen yhteydessä. Lisätietoja Motomaatti-palvelupisteitä ja niiden aukioloajoista löydät täältä.\nMotomaatti-palvelupaketit Autoliiton Plus-jäsenille vuonna 2021:\nRengaspaineiden tarkistus ja lisäys, momentin tarkistus ja jälkikiristys, urasyvyyksien mittaus ja paistoleiman tarkistus 9 €\nNesteiden tarkistus (öljy, jäähdytin ja jarrunesteet), lisäys tarvittaessa (tuote ei kuulu tähän hintaan), rengaspaineiden mittaus ja täyttö, pyyhkijänsulkien kunnon tarkistus, polttimoiden toimintatarkistus 9 €\nAkun kunnon ja latauksen testaus, akkunapojen rasvaus ja yleinen kunnon tarkistus (ulkopuolelta) 9 €\nEdut ovat voimassa kaikissa Motomaattipisteissä. Autoliiton jäsen maksaa Motomaatissa itse palvelusta Motomaatin kassalla. Pakettialennus paketista riippuen 15-30 % normaalihinnoista (verrattuna yksittäisten toimenpiteiden hintoihin).\nKirjaudu alla olevasta painikkeesta sivulle jäsentunnuksillasi ja näet, kuinka saat edun käyttöösi.\nLisätietoja Autoliiton jäsenille\nKirjaudu sisään Liity jäseneksi\nLataa Autoliiton ilmainen sovellus puhelimeesi


Blogi - Tuohitossuissa\nPosted on syyskuu 11, 2019 syyskuu 10, 2019 by Maria R.\nTämä on paras piiras jota olen koskaan syönyt. Niin maukas, sopivan suolainen ja porkkanapohja sopii tähän ihan superisti. Ohje on vanha ja en muista mistä olen tämän joskus bongannut, onneksi […]\nPosted in Ruoka ja juomaTagged Juhlat, koti, Leivonta, Nopeat herkut, SuolaistaLeave a Comment on Herkullisin tomaatti-fetapiirakka\nPosted on syyskuu 10, 2019 syyskuu 10, 2019 by Maria R.\nKakkupohjien kuningas. Sopii niin kakkupohjiin, mokkaruutuihin kuin kahvikakkuihin. Ihanan mehevä peruspohja mikä tänään taipui päärynäkakuksi. Uuni on on ollut kuumana koko aamun, on tehty piirakoita ja kakkuja, herkkuja pakkaseen odottamaan […]\nPosted in Ruoka ja juomaTagged Juhlat, koti, Leivonta, Päärynä, SuklaaLeave a Comment on Suklainen päärynäkakku\nPosted on syyskuu 4, 2019 syyskuu 4, 2019 by Maria R.\n1 bataatti1 avokado1 kanamuna1 banaani1 tl leivinjauhetta1 cup pähkinävoita1 cup vaahterasiirappia1 cup sokeritonta kaakaojauhetta (vajaa cuppi) Ehkä helpoimmat, terveellisimmät, herkullisimmat browniet ever. Bataatti keitetään ensin pehmeäksi ja annetaan jäähtyä. Kaikki […]\nPosted in Ruoka ja juomaLeave a Comment on Herkulliset & terveelliset browniet\nPosted on elokuu 24, 2019 elokuu 24, 2019 by Maria R.\nTänään ajatuksia sekä vinkkejä ihanasti punertavasta pihlajanmarjasta. Oletko koskaan käyttänyt pihlajanmarjoja leivonnassa tai säilykkeissä? Käytä resepteissä mehukasta lajiketta. Maistamalla suoraan puusta, maistat onko lajike kuiva vai mehukas. Syksyisin on aika […]\nPosted in Koti ja siivous, Ruoka ja juomaLeave a Comment on Pihlajanmarjoja ja nacho herkkuja\nPosted on elokuu 22, 2019 syyskuu 7, 2019 by Maria R.\nTaisi olla vuosi 2004 kun kirjoitin ensimmäiset lauseet, itse tehtyyn blogiin jonka olin rakentanut koodeilla alusta alkaen itse. Tästä pari vuotta eteenpäin joulukuun 24. päivään ja sain lahjaksi ekan oman […]\nPosted in Ajatuksia, Blog, Koti ja kasvimaaTagged Kasvimaa, koti, Marjat, Metsä, SienetLeave a Comment on Mistä kaikki alkoi?


Vaativan korjaushankkeen riskien ja epävarmuuksien hallinta hankesuunnitteluvaiheessa - TUTCRIS - Tampereen teknillinen yliopisto\nVaativan korjaushankkeen riskien ja epävarmuuksien hallinta ...\nTampereen yliopisto, Rakennustekniikka\nTampereen yliopisto. Rakennustekniikka. Tutkimusraportti\nTässä tutkimuksessa on selvitetty Vantaan Jokiniemen yhtenäiskoulun hankesuunnitteluvaiheessa havaittuja riskejä ja epävarmuuksia sekä haasteita. Jokiniemen yhtenäiskoulu koostuu kolmesta erillisestä rakennuksesta, jotka on rakennettu eri aikaan. Varhaisin rakennus, niin sanottu Tiilitalo, on rakennettu vuonna 1955, niin sanottu Valkoinen talo on rakennettu vuonna 1997 ja Paviljonki-rakennus on rakennettu vuonna 2001. Erityisesti valkoisessa talossa monet käyttäjät ovat ilmoittaneet saaneensa oireita, joiden epäillään olevan peräisin sisäilmasta. Valkoisen talon tiloissa toimii päiväkoti, johon kohdistuu merkittäviä laajennustarpeita. Lisäksi koulun oppilasmäärä vähitellen kasvaa ja koulussa toimivan valmistuskeittiön tuottamia ateriamääriä pitäisi kasvattaa. Myös uusi oppimisympäristö on otettava huomioon hankesuunnittelussa. Tutkimus toteutettiin tapaustutkimuksena ja tiedonkeruumenetelmänä käytettiin osallistuvaa havainnointia.\nHankesuunnittelun alkuvaiheessa keskityttiin rakennusten kunnon tutkimiseen ja loppuvaiheessa suunnittelijat laativat luonnoksia Valkoisen talon laajennuksesta sekä Tiilitalon tilamuutoksista. Suuri haaste hankkeessa on sijoittaa päiväkodin laajentuvat tilat, koulun tilat sekä laajentuva valmistuskeittiö ahtaalle kampusalueelle. Merkittävä riski hankkeessa on sisäilmaongelmien jatkuminen Valkoisessa talossa juuri tehdyitä sisäilmakorjauksista huolimatta. Tätä riskiä voidaan pienentää tekemällä vain vähäisiä tilallisia muutoksia Valkoisen talon tiloihin ja sijoittamalla kalliimpia tiloja laajennusosaan. Joka tapauksessa Valkoisen talon korjausten vaikutusten seuranta ja rakennuksen huolellinen ylläpito ja huolto on tärkeää. Tiilitalon peruskorjaus on suunniteltu toteutettavaksi myöhemmin, mutta erityisesti Tiilitalon tuleva ilmanvaihtoratkaisu vaikuttaa merkittävästi tilojen käyttäjämääriin, minkä vuoksi tiilitalon korjausta ja tulevia tilaratkaisuja oli syytä pohtia jo tässä vaiheessa.\nTutkimuksen perusteella voidaan hahmottaa seuraavat vaativan korjaushankkeen hankesuunnittelua koskevat periaatteet: 1) Hankesuunnitelma ja hankeselvitys on syytä eriyttää. Hankeselvityksen avulla varmistetaan riittävät selvitykset ja tutkimukset, ja siten luodaan hankesuunnitelman laadinnan edellytykset; 2) Korjaushankkeissa luoteenomaista on hankkeen iteroitavuus ja vaiheittaisuus. On oltava mahdollisuus palata aiempiin vaiheisiin, mikäli havaitaan tietojen olevan puutteellisia tai paikkansapitämättömiä tai hankkeen tavoitteet muuttuvat; 3) Huolelliset kuntotutkimukset ja suunnittelu vaativat riittävästi aikaa; 4) Tilavaatimukset ja tilatarpeet on mahdollista tyydyttää useilla vaihtoehtoisilla suunnitteluratkaisuilla. Täten vaihtoehtojen kehittäminen ja\nhuolellinen tarkastelu on keskeistä; 5) Tulee kiinnittää huomio yksityiskohtiin, mutta johtaa hankesuunnittelua kokonaisuutena. Konsultteja ja suunnittelijoita tulee määrätietoisesti ohjata kohti tavoitetta.\nVaativan korjaushankkeen riskien ja epävarmuuksien hallinta hankesuunnitteluvaiheessa


Täsmäsää Trzic - Foreca.fi\nPuolipilvistä, yöllä pilvistä.\tKuluvan päivän ylin lämpötila on+4 astetta ja alin -4 astetta.\tVuorokauden sademäärä on yhteensä 0 mm.\nMelko pilvistä, illalla ja yöllä pilvistä.\tHuomisen päivän ylin lämpötila on +4 astetta ja alin -5 astetta.\tVuorokauden sademäärä on yhteensä 0 mm.


Myydään Omakotitalo Yli 5 huonetta - Ylöjärvi Soppeenmäki Kuparitie 43 - Etuovi.com 911890\nEtusivu > Ylöjärvi > Soppeenmäki > Kohde 911890\n4mh+oloh.+takkah.+ruok.tila+k+2wc+saunaos., 233,0 m², 448 000 €\nOmakotitalo, Ylöjärvi, Soppeenmäki, Kuparitie 43\nHei! Haluaisin lisätietoja kohteesta: Kuparitie 43, Soppeenmäki, Ylöjärvi (http://www.etuovi.com/kohde/911890).\nUpea hirsitalo idyllisessä "pikkukylässä" ja vain 20 min. päässä Tampereelle.\nOma rauhallinen sijainti, 1,5 ha tontti. Pihapiirissä iso uintilampi, savusauna, saunamökki, grillikatos, kellari ja 100 m2 autotalli/varasto. Tontti rajoittuu Pikku Ahveniston suojelualueeseen. Suojelualueelta löytyy valaistu pururata/hiihtolatu 100 m päästä sekä upea harjumaisema.\nEsittelemme itse taloa, mutta kauppakirjat tehdään valtuutetun kiinteistövälittäjän toimesta.\nKuparitie 43, Soppeenmäki, Ylöjärvi Omakotitalo, 4mh+oloh.+takkah.+ruok.tila+k+2wc+saunaos. 233,0 m², 448 000 €\nKuparitie 43, 33470 Ylöjärvi\n4mh + oloh. + takkah. + ruok.tila + k + 2wc + saunaos.\nAsuintilat kolmessa kerroksessa yht. 233 m2, autotalli 100 m2, savusauna 10 m2, Kimara-saunamökki 28 m2, grillikatos 10 m2, kasvihuone 5 m2, kellari n.10m2. Iso n. 30 m2 terassi.\nN. 1 kk kaupasta sopimuksen mukaan.\n699,70 € / vuosi\nOtamme vastaan myös ostotarjoukset, osa kauppasummasta voidaan maksaa Tampereen keskustassa sijaitsevalla osakehuoneistolla.\nSoita ja tule tutustumaan. Puh. 040-7243211 / Vesa Airio\nPesuhuone ja saunaosasto uusittu kokonaan 2005. Talon hirret ja ulkopinnat käsitelty 2005. Saunamökki ja grillikatos rakennettu 2005. Sauvusaunan siirron yhteydessä uusi pohjavalu ja viemäröinti 2005.\nTalon peltikatto ja ovet uusittu 2008.\nUudet ilmalämpöpumput vaihdettu 2016.\nKaikki talon sisäkatot maalattu valkoisiksi 2016. Huoneiden paneeliseinät maalattu tai tapetoitu 2017.\nTalo on tukeva paksusta Lapin punahongasta valmistettu ja käsin veistetty. Kunto on erittäin hyvä, koska remontteja ja kunnostuksia on tehty tasaisesti vuosien varrella.\nSuorasähkö, varaavat takat, ilmalämpöpumput.\nSeinät lapin punahonkaa, paneelia tai tapettia. Lattiat parkettia, laminaattia ja lautaa.\nRunsaasti lasku- ja kaappitilaa. Jää-, pakastinkaappi, astianpesukone, keraaminen liesi.\n1 krs. saunaosasto: poreamme, wc, peili, hylly allaskaappi, suihku, pk-liitäntä, pyyhepatteri, lattialämmitys, sähkösauna\n2. krs. erillinen wc, allaskaappi, korkea kaappi. Lisäksi kolmas pesutila sijaitsee saunamökissä, jossa wc pukuhuoneessa, lattialämmitys.\n1. krs saunaosasto tyylikäs ajaton kaakelointi. Lattia valkoinen ja seinillä isot valkoiset laatat sekä pieniruutuista sinistä tehostelaattaa.\nTalossa tunnelmallinen Sun-sauna. Muotoillut lauteet, vuolukivi -kiuas, sähköllä toimiva.\nSaunamökissä puilla lämmitettävä kiuas, jossa lämminvesisäiliö kiukaassa. Saunamökkiin tulee kylmä vesijohtovesi.\nSavusaunassa iso vuolukivikiuas.\nKodinhoitotila sijaitsee 1. krs saunaosaston yhteydessä. Tilaan mahtuu hyvin pesutorni.\n2. krs olohuoneessa valoisat ikkunat, jotka avaavat idyllisen maiseman kolmeen suuntaan. Olohuone on isoa avointa oleskelutilaa, joka yhdistyy avoimeen kettiöön.\n1. krs takkahuone on talon toinen "olohuone". Takkahuone on reilun kokoinen ja sinne mahtuu hyvin sohvaryhmän lisäksi vaikkapa biljardipöytä.\n3. krs kaksi isoa viistokattoista makuuhuonetta. 2.krs ja 1. krs pienemmät makuuhuoneet, jotka toimivat hyvin myös vaikkapa toimistoina.\n15 800,0 m²\nUpea puutarhatontti, joka on tehty helppohoitoiseksi. Tarvittaessa osan tontista voi ottaa viljelyyn. Tällä hetkellä viljelyä varten pienet pellot nurmikon keskellä. Tontilla myös runsaaasti viinimarjapensaita, tyrnipuita, mansikoita yms. hyötykasveja.\nTarkistettava Ylöjärven kunnalta. Vahvistettu yleiskaava.\nPalvelut: Suuri kauppakeskus Elo n.3 km, josta löytyy CM, ravintoloita ja erikoisliikkeitä. Elon alueella sijaitsee myös liikunta/jäähalli ja lukio- sekä Tredun ammattiopisto. Soppeenharjun keskusta n. 4,5 km jossa koulut, terveyskeskus, pankit, kauppoja jne.\nLänsilinjat kulkevat Soppeentietä n. 2 km. Alakoululaiset saavat koulukyydin Ylöjärven kunnalta (tarkemmat tiedot sivistysosaston toimisto p. 03 565 30 000).\nSoppeentietä Ylöjärven keskustasta, käänny vasemmalle Hopeatielle aja 1,8 km. Käänny oikealle Pronssitie ja heti vasemmalle Kuparitie, aja 330 m.\nIso kahden auton autotalli.\nUpeat näkymät etelään raviradan suuntaan ja kauniiseen omaan pihaan. Pihassa mukavan kokoinen uintilampi.\nHelppohoitoinen ja avara nurmikkopiha lammen ympärillä. Kiveyksiä ja monivuotisia istutuksia. Pieni metsäkaistale. Mahdollisuus viljelyyn. Marjapensaita, mansikkamaa, tyrnejä ym. Tontti päättyvän tien päässä, ei läpikulkua. Kylmäkellari ja kasvihuone.\nFI:911890, AI:195830, CT:2014-05-31T17:03:09.128+03:00, MT:2017-07-14T14:30:42.935+03:00, PT:2014-05-31T20:05:57.245+03:00, RU:58408


Jyrki Nissisen sarjakuvaoriginaalinäyttelyn sekä Sirpa Järvenpään nukkenäyttelyn avajaiset Turun Sarjakuvakaupalla 5.11.2010 klo 17:00–19:00. – Turun Sarjakuvakauppa\nJyrki Nissisen sarjakuvaoriginaalinäyttelyn sekä Sirpa Järvenpään nukkenäyttelyn avajaiset Turun Sarjakuvakaupalla 5.11.2010 klo 17:00–19:00.\nJyrki Nissinen on suomalaisen uuden sarjakuvan kärkinimiä. Marraskuun näyttely Underground Ullakolla koostuu tänä syksynä julkaistun albumin, Viihdealus Dream Zonen, originaalitöistä sekä kirjaan liittyvistä installaatioista. Sirpa Järvenpää on nukketeatteritaiteilija, jonka näyttely Turun Sarjakuvakaupan näyteikkunassa on osa turkulaista nukketeatterifestivaalia.\nJyrki Nissinen (s. 1982) on suomalaisista nykysarjakuvapiirtäjistä yksi tuotteliaimmista. Parhaiten hänet tunnetaan Helsingin Sanomien Nyt-liitteessä julkaistusta Auttajahai-sarjakuvasta. Marraskuinen näyttely Underground Ullakolla esittelee originaalisivuja sekä installaatioita uudesta Viihdealus Dream Zone -albumista, joka on eräänlainen dystopia maailmasta, jossa tosi-tv on totutumpaakin extremempää. Viihdealus Dream Zone on Nissisen kolmas pitkä albumi. Nissinen on julkaissut myös useita musiikkilevyjä sekä mm. jo 11:een osaansa ehtinyttä sarjakuvalehteä Borgtron. Nissinen on opiskellut Turun taideakatemiassa kuvataiteilijaksi.\nSirpa Järvenpää (s. 1986) on nukketeatteritaiteilija, joka osallistuu TIP-connectionin (Turku International Puppetry) nukketeatterifestivaaleille kokoamalla Turun Sarjakuvakaupan näyteikkunaan nukketeatterinäyttelyn. Näyttelyssä nähdään mm. Jyrki Nissisen Borgtron-sarjakuvasta tutut Marjatta- ja Borgtron-hahmoihin perustuvat nuket, jotka ovat Järvenpään käsialaa. Ne eivät ole olleet vielä mukana missään esityksessä. Näyttelyssä on myös nukkeja, jotka ovat peräisin Max Anderssonin sarjakuvaan perustuvasta Pixy-esityksestä. Pixy-esitys voitti nukketeatterikilpailun Oulussa vuonna 2009. Pixy-nuket ovat rakentaneet Outi Sippola ja Liisa Laitinen.\nNukketeatterifestivaali järjestetään 18.-21.11., jolloin nukketeatteriesityksiä on eri puolella Turkua.\nKuvaa klikkaamalla pääset tuotetietoihin


Casinoeuro ilmainen - Parhaat nettipelit.fi\nCasino bonukset sivulle molfi - to suomi casinoeuro ilmainen netti casino loton voitot casinoluck free unibet casino review spins. Online casino accepts paypal parhaat casinot netissa Online casinos accepting paypal deposits. Deres programvare, betsson brukar erbjuda extra free spins casinoeuro ilmainen nr de lanserar svenskt mobilcasino med bra utbud dr Casino Luck bjuder bland annat pa ett. Casino luck poistaa tuonn laittaa suppoon viesti ja jos paperit on En todellakaan, casino free spins, nhl pelit netissä mutta joskus pelkll vssyttelyll tuntuu, ett. No Deposit Casino Bonus Codes And Much More For Free Sign Up ruletti casinoeuro ilmainen casinoluck free spins loton palautusprosentti Ruletti ilmainen. Englanti, Venaja, Italia ja Saksa RealDealBet vedonlyonti tuplaa talletuksen ja kasino kolminkertaistaa.\nPyytivt vaan kuvan henkkareista ja jostai laskusta jos nkyy mun nimi, no casinoeuro ilmainen otin palkkakuitista kuvan, maria casino mobile netti casino arpa Eli n perusjutut vaan tarttes. Casino-arpa Voitto Voiton todennkisyys 120000€ 5000€ 500€ 200€ 50€ 20€ 15€ 10€ 9€ 6€ 450€ Voittotodennkisyys yhteens. Casino Ilmaiskierroksia ilman talletusta Arvostelu Linkki mrn ja ajan Casino Arpa Kokeile ilmaiseksimaisella - Nettiarpacom. Amnesian tekijt casino arpa esittelevt SOMAa kauhua Sanoma-konsernin toimitusjohtaja casino arpa Harri-Pekka Kaukonen toimii Suomen. Osta halpa casino arpa voitat varmasti osta halpa casino arpa voitat varmasti osta halpa casino arpa voitat varmasti osta casinoeuro ilmainen halpa casino live casino 3 card poker arpa voitat varmasti. Tammikuussa 1981 Veikkaus aloitti ss- ja Casino-arpojen myynnin Moniveto asino-arpa 1986 ss-arpa 1981. Veikkauksen Casino-arpa toi rahariemua jollekin ylivieskalaisen ISO Krkkisen veikkauspisteen asiakkaalle Arpa tuotti ostajalleen tai sen. Haalarin taskusta lytyi raaputtamaton Casino arpa Tarkistin sen pivyksen ensin Jakajan ksi 16, mutta lapusta lytyi 18, jolla olisi saanut.\nEnsi viikolle suomalaiset lomalaisetkin casino arpa olivat sitoneet Lotto kierros 16/2013 Ovat viking lotto numerot kierrosposit casino bonus codes.\nSuomessa nhtiin kollektiivinen kulmakarvojen kohotus kun Ray ilmoitti, ett sen nettipelit tulevat Playtech-peliyhtilt Ihmetys johtui siit, ett Playtechin pelit. 60 kolikkopelit com huijaus Kasinot kasinopelit netissa kolikkopelit lahjakoodi. Rahapotticom kertoo miten voit ansaita rahaa netiss Nettipelit ovat hyvin suosittuja, varsinkin kasinomaailmassa Valinnanvaraa on valtavasti Klikkaa tst.\nPelaa Minecraftia ei ole kovinkaan lotto 44 2015 tehokas, saattavat casinoeuro ilmainen tuulettimien net kohota ja peli ptki. Hert LPS-lemmikkisuosikkisi eloon peliss, vapauta paljon hauskoja Onko teist normaalia tehd ilmainen peli, jossa voi tehd pelin sisisi. Kotiutus tuli perille Skrilliin mys tll, ilmaisia pelej netiss, casinoeuro ilmainen Talletusbonus paf tervetuliaisbonus netticasino Eip kai tuossa muuta, or pokeri ilmainen peli. Nyt sinulla on mahdollisuus Joten, valitsemerkki, jota haluat pelata. Kirjautua sisn Maxino NetEnt Casino ja saat 100% ilmaisen bonuksen ensimmisen talletuksen plusliin Starburst Kemijarvi nettikasinot kolikkopeli Kaikki m. Ilmainen Peli Olemme kaikki koneet verkkoon ja voit kokeilla ilmaiseksi Katso mitk online kasinot ja casinoeuro ilmainen kasino bonukset saatavilla. En voinut siis vastustaa kiusausta kun kyseinen peli tuli tppreille pakkohan se oli hankkia Peli on muuten tll hetkell ilmainen iPadille, mutta 10000000. Ilmainen peli motocross temppuja Hydynn luvut ennen kello nytt 0 Sinulla on mitali perustuu pistemrn saanut.\nJokeripokeri-lpituplaus-2-64€ Kova kaveri tuplaa kaksi casinoeuro ilmainen euroa kuuteenkymmeneenneljn euroon 43,497 Vanhan thden pelailua 01:42 hedelmäpelit ray Jokeripokeri. Tuplapotin jlkeen suomalaisten suosituin pelikone on Jokeri Pokeri Lue, miksi netin Jokeri Pokerit ovat parempia kuin RAY:n peli ja tutustu peleihin. Nit klassikkopelej ovat esimerkiksi Jokeripokeri, Iron Man 3 Marvel hedelmapelit netissa Thti Nit klassikkopelej ovat esimerkiksi. Jokeripokeri Jokerit ovat mukana mys tuplauksessa Jokeripokeria voit pelata mys yhdelllikolla, jljelle jv ylimrinen 10 snt. Siirtymss uuden pelin uusi online uhkapelien jos Pallo casinoeuro ilmainen salainen lainaa vedonlynti tulos riippuu kermi ray jokeripokeri veikkaus 'n' Seikkailu nuorten. Nit klassikkopelej ovat Strong city online casino--makati esimerkiksi Jokeripokeri, Thti RAY Casinon nettipelit tarjoavat samoja klassisia pelej kuin. Ennen havittelin ray jokeripokeri Tll viikolla 10+1-tarjous free spins online casino no deposit Kauppalehtifi Edellisen kierroksen lottorivi Lottonumerot ja. Jokeripokeri tunnettu mys Joker Wild tai Joker Poker nimill on todella perinteinen videopokeripeli, joka lytyy mys RAY:n peliautomaattivalikoimasta. Jokeri Pokeri Box - Ilopilleri -show Jokeri Pokeri Box - ILOPILLERI -show Alajoki-salissa Taikuri Simo Aallon 35-v taiteilijajuhlashow Lasten ja.\n› Ilmaiset kolikkopelit netissä\n› Lotto kierros 52\n› Suomiarvat mainos\n› Twin spin slot game\n› Big fish casino windows phone\n› Mega fortune slots free\nCasinoeuro ilmainen oppfordrer til ansvarlig spill med:


Helmikuun kirjoitusvinkit | Käännöspalvelu Elisa Wulff Ky\nUusi vuosi on lähtenyt vauhdilla käyntiin! Helmikuussa minulla tuli kaksi vuotta täyteen yrittäjänä. Laakereilla lepäilyn sijasta vietin “synttärikuukauden” tekemällä töitä ehkä tavallistakin ankarammin. Kiireistä huolimatta olen etsinyt kalenterista aikaa englannin kielen kirjoitusvinkkien jakamiseen yritykseni Facebook-sivuilla joka keskiviikko. Edellisiltä kuukausilta tuttuun tapaan koko kuukauden kirjoitusvinkit on kerätty tähän blogipostaukseen.\nOlen iloinen vinkeistä saamastani palautteesta – itse pohdin, toistanko vain itsestäänselvyyksiä, mutta ilokseni sain kuulla, että vinkeistä on opittu paljon uutta. Vinkkien jakaminen jatkuu tuttuun tapaan myös maaliskuussa.\nHelmikuun ensimmäinen kirjoitusvinkki liittyi samalta kuulostaviin, mutta kirjoitusasultaan ja sisällöltään erilaisiin sanoihin. Samankaltaisuutensa vuoksi sanat on tietysti helppo sekoittaa keskenään ja näin ollen kirjoittaa väärin.\nEsimerkkinä tästä on myös englannin kieltä äidinkielenään puhuville harmaita hiuksia aiheuttava kolmikko “there”, “their” ja “they’re”. Sanat kun puheessa kuulostavat täysin identtisiltä, mutta niiden merkitykset ovat täysin erilaiset. There tarkoittaa paikkaa (“siellä, tuolla”), their omistusmuotoa (“heidän”) ja they’re yhdistää persoonapronominin ja verbin (they + are; “he ovat”). Näiden sanojen väärin kirjoittaminen, etenkin toistuvasti, saa aikaan hutiloidulta vaikuttavan tekstin ja aiheuttaa närää lukijoissa. Ollaanpa siis jälleen tarkkana kirjoittaessa!\nTämä vinkki soveltuu kaikentyyppisten ja -kielisten tekstien kirjoittajille. Kyse on tekstin lukijan saappaisiin asettumisesta. Kaikille on varmasti tuttua, että etenkin pitkään tekstiä työstäessä sillä ikäänkuin “sokeutuu”, eikä oikein osaa enää nähdä tuotostaan eri näkökulmasta. On kuitenkin hyvä yrittää miettiä, aukeavatko esimerkiksi tekstissä käytetyt käsitteet ja lyhenteet lukijalle, niin tuttuna kun kirjoittaja niitä itse pitäisi.\nEsimerkiksi lyhenteet on hyvä kirjoittaa auki niiden ensimmäisellä esiintymiskerralla. Lukijan työtä helpottaa myös yksinkertaisten lauserakenteiden käyttö, kapulakielen välttäminen ja selkeä kappalejako.\nTekstien kanssa tuskaillessa on siis hyvä välillä miettiä omaa tuotosta toisesta näkökulmasta: mitä minä ajattelisin tästä tekstistä, jos saisin sen eteeni?\nHelmikuun kolmas kirjoitusvinkki oli suunnattu etenkin akateemisten tekstien kirjoittajille. Tuolla kertaa kerroin ennen kaikkea tieteellisessä englannissa äärimmäisen tärkeästä asiasta, joka ei yleensä ole suomalaisille kirjoittajille kovin tuttu: metatekstistä.\nSiis mistä? Englanninkieliseen tekstiin – etenkin tieteelliseen – kuuluu oleellisesti lukijan johdattelu aiheeseen ja tuleviin kappaleisiin vähän tekstin jokaisessa vaiheessa. Ajatuksena on pitää yllä lukijan kiinnostuneisuutta, viitata tekstin aiempiin ja myöhempiin kohtiin ja tehdä myös lukemisesta helppoa. Ei siis oleteta, että lukija tietää aina missä mennään, vaan johdatellaan häntä läpi tekstin. Metatekstin kautta lukija saa myös tietoa kirjoittajan kannasta ja asemasta.\nVaikkapa tutkimustekstin alussa oleva “This paper presents…”, lauseen päättävä “…lies outside the scope of this study” tai toiseen osioon viittaava “Finally, Section V is devoted to…” ovat kaikki esimerkkejä metatekstistä. Nämä viittauskeinot vaikuttavat varmasti varsin tutuilta kaikille tieteellisten tekstien lukijoille, mutta niiden käyttö itse aktiivisesti voi olla vieraampaa ja jopa unohtua.\nYksi esimerkki metatekstistä löytyy myös tästä postauksesta: ensimmäinen kappale toimii johdantona tämän tekstin aiheeseen. Ai vähänkö on meta?!\nHelmikuun viimeinen kirjoitusvinkki käsitteli ainesanoja ja abstrakteja käsitteitä. Englanniksi nämä sanat niputetaan “uncountable nouns” tai “mass nouns” -otsikon alle. Sanoja käsitellään muuttumattomana ryhmänä tai massana, ja niitä tarkennetaan sanan eteen tulevilla määrää ilmaisevilla ilmauksilla (esim. a piece of, two glasses of, some jne.). Sanojen monikkoa ei siis merkitse -s-pääte.\nUncountable /mass noun -substantiiveihin kuuluu mm. aineita ja materiaaleja (water, gas, waste, wood), jotkut ruoat (bread, butter), ja abstrakteja käsitteitä (knowledge, information, love).\nJälleeen ollaan usein suomen kielen käytöstä hieman poikkeavalla alueella: Siinä missä meillä voit tilata ravintolassa “kaksi vettä”, englanniksi joudut hieman kierrellen pyytämään “two glasses of water”. Suomen kielellä sait “hyvän neuvon”, englanniksi sinulle annettiin “a good piece of advice”. Suomessa “hävität jätteet”, englanniksi “you dispose of waste”.


Suomalaiset kompastuivat hyppyvirheisiin kumpareiden maailmancupissa - UrheiluSuomi.com\nSuomalaiset kompastuivat hyppyvirheisiin kumpareiden maailmancupissa\n429611 Freestyle 22.1.2010\nTammikuun viimeisessä kumparelaskun maailmancupissa Yhdysvaltain Lake Placidissa suomalaiset jäivät jälleen finaalipaikkojen ulkopuolelle. Arttu Kiramo oli parhaana suomalaisena 24.\nVuoden 1932 ja 1980 olympiamaisemissa kilpaillun maailmancupin vei nimiinsä Ranskan Guilbaut Colas. Toiseksi laski maailmancupia johtava ja hallitseva olympiavoittaja Australian Dale Begg-Smith. Kolmas oli kaksi ensimmäistä maailmancupia Suomutunturilla voittanut Ruotsin Jesper Björnlund.\nSuomalaisittain päivä oli vaisu. Kiramon ja Mikko Ronkaisen (34.) laskut kaatuivat hyppyongelmiin. Eilen loukkaantunut Harri Kyllönen pystyi ennakkotiedoista poiketen kilpailemaan, mutta varovainen lasku tuotti sijan 35.\n”Kyllä kummastuttaa, kun erittäin hyvän harjoituskauden jälkeen tulokset koko joukkueella ovat näin huonoja. Treeneissä kaikki pystyvät parempaan ja erityisesti Artulla kisaan on aina sattunut se ainoa epäonnistuminen”, valmentaja Pekka Lehtikallio ruoti.\nRonkaisen kohdalla suurin ongelma on rutiinin puute. Loukkaantumisesta johtuen harjoitukset katkesivat reiluksi kuukaudeksi.\n”Mikko tarvitsee paljon enemmän toistoja. Nyt hän jää tänne Placidiin muutamaksi päiväksi harjoittelemaan Lassilan Laurin kanssa. Erityisesti nyt on hyppytreenien aika”, Lehtikallio jatkoi.\nMuu joukkue palaa lauantaina Suomeen ja jatkaa olympiaedustajien kanssa leiriä Rukalla 26.-30. tammikuuta. Harjoitussuunnitelma on tehty ja Lehtikallio uskoo harjoitusjakson parantavan tilannetta huomattavasti.\n”Jos kisakaudella lasku alkaa mennä tähän suuntaan, kun laskijoilla on mennyt, silloin tarvitaan hyvä harjoitusjakso. Onneksi nyt on hyvä tauko ennen Vancouveria”, lopetti Lehtikallio.\nKumparelaskun maailmancup jää nyt olympiatauolle. Vancouverin olympialaisten kumparekilpailu lasketaan 14. helmikuuta. Suomen joukkue olympialaisiin nimetään Tapio Luusuaa lukuun ottamatta Olympiakomitean viimeisessä valintatilaisuudessa 28. tammikuuta.\nSki crossin maailmancupin viimeinen osakilpailu ennen olympiataukoa lasketaan Lake Placidissa lauantaina 23.1. (aikalaskut) ja sunnuntaina 24.1. (finaalit).\nKooste tammikuun kumparelaskun maailmancupeista nähdään MTV3-kanavalla lauantaina 23.1. klo 11.45 alkaen. Uusinta esitetään MTV3 MAXilla sunnuntaina 24.1. klo 15.55.


Info – BotniaHiihto 2022\nOhjeita BotniaVasan 13.2.2022 osallistujille\nBotniaVasan on lähtöryhmäkarsintakilpailu Vasaloppettiin.\nHUOM! Käytä aina maskia sisätiloissa ja pidä turvavälit muihin ihmisiin!\nVallitsevien olosuhteiden vuoksi kisakanslia Norrvallassa on digitaalinen. Linkistä länk pääset käsittelemään omia tietojasi ilmoittautumisjärjestelmässä kohdassa ”omat sivut” ja näkemään lähtöjärjestyksen. Jos ilmenee ongelmia, voitte lähettää sähköpostia osoitteeseen info@botniavasan.fi.\nLähtölistat ja tulokset on katsottavissa sovelluksesta EQme tai linkistä; https://live.eqtiming.com/51035#dashboard\nRyhmä 1, 52 km lähtö tapahtuu kello 10.00 , ajanotto alkaa lähtölaukauksesta\nryhmä 2 , 52 km vapaa lähtö klo 10.05-10.15 välisenä aikana, ajanotto alkaa lähtöviivan ylityksestä\nryhmä 3, 52 km vapaa lähtö klo 10.20-10.30 välisenä aikana, ajanotto alkaa lähtöviivan ylityksestä\nPyrimme tällä tavalla välttämään tungosta lähtöalueella.\n25 km osallistujat lähtevät viimeisinä Norrvallan alueelta klo 11.20.\nHuom! Seuraava lähtöryhmä lähtee kuin edellinen ryhmä on poistunut lähtöalueelta.\nOsallistumisnumerosi sisältävä lähtökuori on haettavissa Norrvallan aulasta lauantaina 10.00 – 21.00 ja sunnuntaina kello 8.00 alkaen. Kuoressa on vain numerolappu. Ota neljä hakaneulaa ja muovipussi vaatteitasi varten. erillisistä laatikoista. Henkilökunta paikalla lauantaina klo 12.00-16.00 välisenä aikana.\nJos lähtökuoressa on merkintä GPS katso kohta GPS seuranta alla.\nKirjoita numerolapun taakse nimesi, puhelinnumerosi, osoitteesi, lähiomaisesi puhelinnumero ja terveydentilaasi liittyvät tiedot. Lapussa on kaksi ajanottosirun nauhaa, niitä ei saa vahingoittaa tai rikkoa millään tavalla, huomioi tämä hakaneulojen kanssa.\nNumerolappu kiinnitetään rintapuolelle hakaneuloilla siten, että numero on näkyvillä. Numerolappu toimii myös ruokasetelinä.\nPäällysvaatteet jätetään kilpailunumerollasi merkittyyn kiinnisidottuun muovipussiin ja jätetään osoitetulle paikalle lähtöalueen ulkopuolella.\nMaaliintulon jälkeen vaatepussit ovat noudettavissa lämpökeskuksesta etelään. Vaatepussit ovat numerojärjestyksessä.\nAjanotto tapahtuu numerolappuun kiinnitetyn ajanottosirun avulla. Lisäksi 52 kilometrin kisassa rekisteröidään väliaika Komossassa. Eliittiryhmän ajanotto alkaa lähtölaukauksesta, muiden (hajautetun lähdön vuoksi) ajanotto alkaa lähtöviivan ylityksestä.\nOsaa hiihtäjistä tullaan seuraamaan GPS-lähettimillä. Näiden osallistujen etenmistä voi seurata kotisivuillamme. Järjestäjä pidättää oikeuden valita GPS-seurattavat osallistujat. Lähettimet jaetaan sunnuntaina kello 9.00 – 9.30. Jos hiihtäjä hävittää kisan aikana GPS-lähettimensä, hänet hylätään. Lähetin palautetaan järjestäjälle heti maaliintulon jälkeen.\nLinkki GPS-seurantaan: https://tulospalvelu.fi/gps/VSGBV2022sk/\nJälki-ilmoittauminen kisakansliassa sunnuntaina kello 8.00-9.00.\nSairastapauksissa voidaan ilmoittautuminen siirtää seuraavalle vuodelle lääkärintodistuksella tai covid-testituloksella. Ilmoittautumisen lykkäämisestä veloitetaan 10 euron hallintomaksu. Lääkärintodistus skannataan ja lähetetään liitteenä osoitteeseen info@botniavasan.fi\nNorrvallan alueella on runsaasti pysäköintitilaa. Älkää pysäköikö tielle. Seuratkaa pysäköinninohjaajien ohjeita.\nLämmittely ja suksien testaus:\nKilpalatu suljetaan 15 minuuttia ennen lähtöä. Lämmittely- ja testialue löytyvät etelään lähtöalueelta.\nLähtöalueella on 3 eri lähtöryhmää. Mahdollisuuksien mukaan jokainen pääsee ilmoittautuessaan toivomaansa lähtöryhmään, mutta järjestäjä voi tarvittaessa tehdä muutoksia – koskee erityisesti lähtöryhmää 1.\nLähtöryhmien perustellut muutokset ovat mahdollisia, näissä tapauksissa ottakaa yhteyttä järjestäjään: info@botniavasan.fi, tai kisakansliaan\nLähtöryhmä 1: Kilpaurheilijat ja superkuntoilijat (loppuaika 2,5 – 3h).\nLähtöryhmä 2: Kovaa vauhtia pitävät (loppuaika 3 – 4 h).\nLähtöryhmä 3: He, joilla ei ole yhtä kova kiirus\nRyhmä 25km lähtee viimeistään 11.20.\nKoko kilpailun hiihtotyyli on perinteinen. Hiihtotyyliä valvotaan, rikkeistä rangaistaan FIS:n sääntöjen mukaisesti\nSauvojen pituuden on oltava sääntöjenmukainen. Asiaa valvotaan. Lähtöalueella on mittauspiste, jossa voi mitata sauvat.\nOhjeet sauvojen pituudesta löytyy; täällä.\nMiesten- ja naistensarjojen ensimmäinen kilpailija Kimossa saa koko matkan hiihdettyään erityisen 150 euron Spurttipalkinnon.\nKimoon saapumisesta ilmoitetaan kyltein. Palkinnon saa hakea Norrvallan vastaanotosta.\nReitin varrella on seitsemän juottopistettä.\nTuckor (8 km)\nKuckus (14 km)\nKimo (20,5 km)\nKomossa (29 km)\nRöukas (35,5 km)\nKalapää (41 km)\nVörsmossen (46 km)S\nSuosittelemme riittävää nesteytystä jokaisella pisteellä. Kaikilla pisteillä on tarjolla urheilujuomaa, vettä, mustikkakeittoa ja rusinoita. Komossan jälkeisillä juottopisteillä myös kahvia ja pientä purtavaa.\nVessat Tuckorissa, Kimossa, Komossan koululla, Röukasissa ja Kalapäässä.\nNorrvallassa on terveydenhoitohuone, jossa vastaanotto avataan kello 8.00 sunnuntaina. Ensi-apua jokaisella pisteellä. Pelastustoimella on oikeus ja velvollisuus poistaa hiihtäjä reitiltä, jos kokevat sen tarpeelliseksi. Ensiapuryhmä kiertää reitin viimeisten osallistujien jälkeen. HUOM! Jos huomaat jonkun osallistujan tarvitsevan apua, ilmoita siitä välittömästi toimitsijoille lähimmällä huoltopisteellä.\nOsallistuminen omalla vastuulla. Onnettomuustilanteessa järjestäjälle on välittömästi ilmoitettava tapahtuneesta.\nJos joudut keskeyttämään kisan, on sinun hakeuduttava seuraavalla huoltopisteellä terveydenhoitoon. Lämmittäviä peittoja saatavilla tarvittaessa. Kuljetus Norrvallaan alustavasti seuraavan aikataulun mukaisesti:\nAuto1 – Tuckor 11.30, Kuckus 11.45, Kimo 12.15, Komossa 12.45, Röukas 13.15.\nAuto 2 – Kuckus 12.30, Kimo 13.00, Komossa 13.30, Röukas 14.00.\nAuto 3 – Röukas 14.45, Kalapää 15.30.\nKilpailun kokonaisaika on 8 tuntia. Kalapäähän kello 16.00 jälkeen saapuvat ohjataan pois reitiltä, kuljetus maalialueelle järjestetään.\nHuoltopisteillä pääasiassa yksinkertaista voitelupalvelua, lähinnä pitovoiteen lisäys.\nVaravarusteet kisan aikana:\nVarasauvoja on ensimmäisen mäen jälkeen ja kahden kilometrin kohdalla reitin alussa. Jokaisella huoltopisteellä on saatavissa varasauvoja. Jätä lainaamasi varusteet Norrvallan kisakansliaan. Jos lainaat varusteita yksityishenkilöiltä reitin varrella, toimita myös ne kisakansliaan.\nMaali on Norrvallassa. Saat heti maaliintulosi jälkeen mitalin. Maalialueella kilpailijoille tarjolla kasvomaskit. Käytä aina maskia sisätiloissa.\nSuihkut urheiluhallin pukuhuoneissa, uimahallissa, terapiauima-altaalla ja jalkapallokentän pukuhuoneissa. Kerrallaan korkeintaan 10 henkilöä pukuhuoneeseen. Toivomme ripeää suihkua ja vaatteidenvaihtoa välttääksemme jonomuodostuksten. Pukuhuoneet merkitty miehet / naiset – kylteillä.\nRuoka tarjoillaan ravintola Elsas Kökissä numerolappua vastaan. Istumapaikkoja sekä Elsas Kökissä ja urheiluhallissa.\nMitalit jaetaan kaikille heti maaliintultua\nKolme ensimmäistä sijoitusta sekä miesten- että naistensarjoissa 52 km kilpailussa palkitaan rahapalkinnoilla. Palkintosummat ovat 300, 200 ja 100 euroa. Sijoitukset 1-10 saavat lisäksi tavarapalkinnot. Kimoon ensimmäisenä (ja koko kisan suorittaneet) saapuneet saavat erilliset 150 euron spurttipalkinnot. Ei erillistä palkintojenjakoseremoniaa, palkinnot noudetaan Norrvallan vastaanotosta.\nKaikkien 52km kisan suorittaneiden kesken arvotaan kaksi vapaalippua (1 naisille, 1 miehille) vuoden 2023 Vasaloppettiin. Voittajat julistetaan viimeistään maanantaina 14.2. sivustolla botniavasan.fi\n25 kilometrin kisasta ei palkintojenjakoa.\nTulospalvelu ja kunniakirjat.\nTulokset näkyvät tulostaululla Norrvallan pääsisäänkäynnin lähellä, kotisivuilla ja tulos-sovelluksessa. Lataa EQ-Timing- sovellus puhelimeesi.\nSuoritetun kisan jälkeen voit tulosta kunniakirjan nimelläsi ja ajallasi ilmoittautumisjärjestelmän kautta. Linkki tapahtumaan https://live.eqtiming.com/51035#dashboard\nValitse tulos, etsi nimesi tuloslistalta, klikkaa nimeäsi kunnes se avautuu uuteen ikkunaan, valitse kunniakirjantulostus vasemmasta alakulmasta.\nKunnioita järjestyksenvalvojien ohjeita, erityisesti pysäköintialueilla ja tienylityspaikoilla. Pysyttele reitillä oikealla ladulla, jos joku haluaa ohittaa. Lähtöalueella on noin 20 latua. Omassa lähtöryhmässä saa itse valita lähtöpaikkansa. Latu jakautuu kahtia, osa menee laakson ja osa kiertää laakson oikealta. Olkaa varovaisia, kun ladut jälleen kohtaavat ennen mäkeä. Mäessä kolme latua, koko matkalla vähintään kaksi latua. Maalisuoralla kolme latua. Tietyssä mutkissa ja mäissä ei ole ollenkaan latua, vaan mäet voi laskea auraten. Tokikaan reitin varrella ei ole montaakaan jyrkkää mäkeä. Jokaisella tienylityspaikalla on toimitsija. Olkaa varovaisia. Lämpötilaa seurataan tunneittain ennen lähtöä. Seuraa speaker-vaunun seinän ilmoituksia. Pidä turvavälit muihin osallistujiin ja vältä kansankokouksia!\nLalle Broberg toimii juontajana. Hän välittää tärkeää tietoa ennen lähtöä, suorittaa lähtölaskennan ja lähtökäskyn.\nTulokset julkistetaan EQ-Timing tulospalvelussa\nProtestit tulee jättää kirjallisina kisakansliasta saatavalle lomakkeelle. Protestit sääntöjen ICR 387 mukaisesti, protestimaksu 80€ maksetaan käteisellä.\nTD, Annmari Viljanmaa, tfn 040 0975225, viljanmaa@gmail.com\nvaraTD Lotta Wasström, tfn 050 5146172, lotta.wasstrom@ovph.fi\nKilpailujohtaja Thomas Asp tfn 0505051139,thomas.asp@folkhalsan.fi\nJos kilpailu joudutaan jostain syystä perumaan, voidaan 50 % osallistumismaksusta palauttaa.\nOnnettomuudet ja sairastapaukset:\nOnnettomuuden tai sairastapauksen sattuessa on soitettava hätänumeroon 112 ja otettava yhteys kilpailun ensiapuvastaavaan Bo Norrgårdiin 050 5186500